cyanic-selkie/wikianc huggingface dataset:
റെവല്യൂഷനറി സോഷ്യലിസ്റ്റ് പാർട്ടി
റെവല്യൂഷനറി സോഷ്യലിസ്റ്റ് പാർട്ടി ഓഫ് ഇൻഡ്യ (എം.എൽ) എന്ന കക്ഷി
ആർ.എസ്.പിയുടെ 1940-ലെ ആവശ്യം സാമ്രാജ്യത്വയുദ്ധം ഒരു ആഭ്യന്തര യുദ്ധമായി മാറ്റിയെടുക്കണം എന്നായിരുന്നു. ജർമനി സോവിയറ്റ് യൂണിയനെ ആക്രമിച്ചപ്പോൾ ഈ നിലപാടിൽ മാറ്റം വന്നു. സോവിയറ്റ് യൂണിയനെ പിന്തുണയ്ക്കണമെങ്കിലും തങ്ങളുടെ രാജ്യത്തെ സാമ്രാജ്യത്വഭരണം അവസാനിപ്പിക്കുകയാണ് ഇന്ത്യൻ വിപ്ലവകാരികൾക്ക് ഇതിനുള്ള ഏറ്റവും നല്ല മാർഗ്ഗം എന്ന് വിശദീകരിക്കപ്പെട്ടു. സി.പി.ഐ., റോയിസ്റ്റ് പാർട്ടിയായ ആർ.ഡി.പി. എന്നിവയുടെ നിലപാട് ഫാസിസ്റ്റ് വിരുദ്ധർ സഖ്യകക്ഷിക‌ളെ യുദ്ധത്തിൽ പിന്തുണയ്ക്കണം എന്നായിരുന്നു. ആർ.എസ്.പി.യുടെ അഭിപ്രായം ഇതിനെതിരായിരുന്നു.
സ്വാതന്ത്ര്യത്തിനു ശേഷം
1949 ഒക്റ്റോബറിൽ കേരള സോഷ്യലിസ്റ്റ് പാർട്ടി പിളരുകയും എൻ. ശ്രീകണ്ഠൻ നായർ, ബേബി ജോൺ, കെ. ബാലകൃഷ്ണൻ തുടങ്ങിയവർ ആർ.എസ്.പി.യിൽ ചേരുകയും ചെയ്തു. പാർട്ടിക്ക് കേരളത്തിൽ ഇതോടെ ഒരു ഘടകം രൂപീകൃതമായി.
1953-ൽ ജഗദീശ് ചന്ദ്ര ചാറ്റർജി പാർട്ടി വിട്ട് കോൺഗ്രസിൽ തിരികെ പ്രവേശിച്ചു. ത്രിദീബ് കുമാർ ചൗധരി പാർട്ടിയുടെ പുതിയ ജനറൽ സെക്രട്ടറിയായി ചുമതലയേറ്റു. 1969-ൽ കിഴക്കൻ പാകിസ്താനിലെ ആർ.എസ്.പി. അനുകൂലനിലപാടുള്ളവർ ശ്രമിക് കൃഷക് സമാജ്ബാദി ദൾ എന്ന സംഘടന രൂപീകരിച്ചു. അതിനുശേഷം ആർ.എസ്.പി.യും എസ്.കെ.എസ്.ഡി.യും അടുത്ത ബന്ധം പുലർത്തുന്നുണ്ട്.
1977-ലെ തിരഞ്ഞെടുപ്പിനുശേഷം കേരളത്തിലെ ഒരു ഭാഗം അടർന്നുപോവുകയും നാഷണൽ റെവല്യൂഷനറി സോഷ്യലിസ്റ്റ് പാർട്ടി രൂപീകരിക്കുകയും ചെയ്തു. എൻ.ആർ.എസ്.പി. സി.പി.ഐ. (എം.) എന്ന കക്ഷിയോടു തിരഞ്ഞെടുപ്പ് സഖ്യത്തിലായിരുന്നു.
സമീപകാല ചരിത്രം
2000-ൽ കേരള ഘടകം നെടുകെ പിളർന്നു. പ്രാദേശിക ഘടകത്തിന്റെ തലവനായിരുന്ന ബേബി ജോൺ റെവല്യൂഷനറി സോഷ്യലിസ്റ്റ് പാർട്ടി (ബോൾഷെവിക്) രൂപീകരിച്ചു. ആർ.എസ്.പി.(ബി.) പിന്നീട് [[United Democratic Front (India)|ഐക്യജനാധിപത്യ മുന്നണിയുമായി സഖ്യമുണ്ടാക്കി 2014ൽ ഇടതുമുന്നണി വിട്ട് ഔദ്യോദിഗ ആർഎസ്പിയും ആർഎസ്പി ബിയും പുനരേകീകരണം നടത്തി ഐക്യ ജനാധിപത്യ മുന്നണിയുടെ ഭാഗമായി തുടരുന്നു എ എ അസീസ് നിലവിൽ കേരള ഘടകം സംസ്ഥാന സെക്രട്ടറിയാണ്.
നിലവിലുള്ള സ്ഥിതി
ആർ.എസ്.പി.യ്ക്ക് ഏറ്റവും ശക്തിയുള്ള സംസ്ഥാനം പശ്ചിമ ബംഗാളാണെങ്കിലും പാർട്ടിക്ക് 18 സംസ്ഥാനങ്ങളിൽ സാനിദ്ധ്യമുണ്ട്. കേരളത്തിൽ കൊല്ലം ജില്ല ഉൾപ്പെട്ട പ്രദേശത്താണ് പാർട്ടിക്ക് ഏറ്റവും ശക്തിയുള്ളത്.കൊല്ലം പാർലമെന്ററി പ്രധിനിധിയായി NK പ്രേമചന്ദ്രൻ വമ്പിച്ച ഭൂരിപക്ഷത്തിൽ തെരഞ്ഞടുക്കപ്പെട്ടു 2016ലെ നിയമസഭ തെരഞ്ഞെടുപ്പിൽ പാർട്ടിക്ക് ആരെയും വിജയിപ്പിക്കാൻ കഴിഞ്ഞില്ല അഞ്ച് നിയമസഭാ മണ്ഡലങ്ങളിലും പാർട്ടി പരാജയ പ്പെട്ടു പശ്ചിമ ബംഗാളിൽ മൂന്ന് നിയമസഭ സാമാജികർ പാർട്ടിക്കുണ്ട് കൊല്ലം ജില്ലയിൽ തൊഴിലാളികൾക്കിടയിൽ പാർട്ടിക്ക് നല്ല സ്വാധീനമുണ്ട്. കേരള ഘടകം കേരള സോഷ്യലിസ്റ്റ് പാർട്ടിയിലെ പിളർപ്പിനെത്തുടർന്നാണ് രൂപീകൃതമായത്. 2008 വരെ ജനറൽ സെക്രട്ടറിയായിരുന്ന കെ. പങ്കജാക്ഷൻ കെ.എസ്.പി. അംഗമായിരുന്നു ബംഗാൾ ഘടകം സംസ്ഥാന സെക്രട്ടറിയും  മുൻ പൊതുമരമത്ത് വകുപ്പ് മന്ത്രിയുമായ ക്ഷത്തിഗോസാമിയാണ് ദേശീയ ജനറൽ സെക്രട്ടറി പ്രഫ.ടിജെ ചന്ദ്രചൂoൻ ആയിരുന്നു മുൻ ദേശീയ സെക്രട്ടറി.
നിയമസഭാ തിരഞ്ഞെടുപ്പ് ഫലങ്ങൾ
ഇലക്ഷൻ കമ്മീഷന്റെ വെബ് സൈറ്റിൽ നിന്നാണ് ഫലങ്ങൾ എടുത്തിരിക്കുന്നത്.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
വി.കെ.സി. മമ്മദ് കോയ
പ്രമുഖ സി.പി.ഐ.(എം) നേതാവും ബേപ്പൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണവി.കെ.സി മമ്മദ്. 1975 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ (മാർക്സിസ്റ്റ്) അംഗമായി. വികെസി ചെരുപ്പ് കമ്പനിയുടെ സ്ഥാപകനുമാണ് മമ്മദ്. 1975 ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) അംഗമായ മമ്മദ് കോയ 1979 ൽ പഞ്ചായത്തിലേക്ക് തിരഞ്ഞെടുക്കപ്പെട്ടു, 1984 ൽ സംസ്ഥാന സർക്കാർ പിരിച്ചുവിടുന്നതുവരെ ചേരുവന്നൂർ-നല്ലാലാം ഗ്രാമപഞ്ചായത്തിന്റെ പ്രസിഡന്റായിരുന്നു അദ്ദേഹം. ഫിറോക്ക് സർവീസ് കോ-ഓപ്പറേറ്റീവ് ബാങ്ക് ലിമിറ്റഡിന്റെ ഡയറക്ടർ പ്രസിഡന്റ്, കയർ വ്യാവസായ സഹകരന സംഖത്തിന്റെ. 5 വർഷം കാലിക്കറ്റ് ഡവലപ്മെന്റ് അതോറിറ്റി അംഗവുമായിരുന്നു. 1990 കളിൽ ചെറവന്നൂർ ഡിവിഷനിൽ നിന്ന് സംസ്ഥാന സർക്കാർ പുതുതായി രൂപീകരിച്ച കോഴിക്കോട് ജില്ലാ കൗൺസിലിലേക്ക് തിരഞ്ഞെടുക്കപ്പെടുകയും പൊതുമരാമത്ത് സ്റ്റാൻഡിംഗ് കമ്മിറ്റി ചെയർമാനുമായിരുന്നു. 1995 ൽ ഫിറോക്ക് ഡിവിഷനിൽ നിന്ന് കോഴിക്കോട് ജില്ല പഞ്ചായത്തിലേക്കുള്ള തിരഞ്ഞെടുപ്പിൽ മത്സരിച്ച അദ്ദേഹം ജില്ലാ പഞ്ചായത്തിന്റെ വൈസ് പ്രസിഡന്റായി തിരഞ്ഞെടുക്കപ്പെട്ടു. 2000 ൽ വീണ്ടും ബെയ്‌പൂർ ഡിവിഷനിൽ നിന്ന് കോഴിക്കോട് ജില്ല പഞ്ചായത്ത് തിരഞ്ഞെടുപ്പിൽ മത്സരിച്ച് വിജയിച്ചു. 2001 ൽ കേരള നിയമസഭയിൽ കോഴിക്കോട് ജില്ലയിലെ ബേപൂർ നിയോജകമണ്ഡലത്തെ പ്രതിനിധീകരിച്ച് നിയമസഭാംഗമായി തിരഞ്ഞെടുക്കപ്പെട്ടു. 2015 നവംബർ 18 ന് കോഴിക്കോട് മേയറായി തിരഞ്ഞെടുക്കപ്പെട്ടു.2016 ലെ പൊതുതെരഞ്ഞെടുപ്പിൽ കേരള നിയമസഭയിലേക്ക് തിരഞ്ഞെടുക്കപ്പെട്ട അദ്ദേഹത്തിന് മേയർ സ്ഥാനം രാജിവയ്‌ക്കേണ്ടി വന്നു.
രാത്രിവണ്ടി (ചലച്ചിത്രം)
1971-ൽ റിലീസ് ചെയ്ത മലയാളം സിനിമയാണ് രാത്രിവണ്ടി. വിജയനാരായണൻ സംവിധാനവും എ. രഘുനാഥ് നിർമ്മാണവും നിർവ്വഹിച്ചു. അന്തിക്കാട് മണി, ടി ആർ ഓമന, നെയാഷി, ടി.എസ് മുത്തയ്യ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. എം എസ് ബാബുരാജ് സംഗീതസംവിധാനം നിർവഹിച്ചു.
പുറത്തേക്കുള്ള കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:എ. രഘുനാഥ് നിർമ്മിച്ച ചിത്രങ്ങൾ വർഗ്ഗം:എൻ. ഗോവിന്ദൻ കുട്ടി തിരക്കഥയെഴുതിയ ചലച്ചിത്രങ്ങൾ
ഒറ്റ ഒരുത്തിയും ശരിയല്ല!
ശ്യാം പ്രവീണിന്റെ സംവിധാനത്തിൽ 2013-ൽ പുറത്തിറങ്ങാനിരിക്കുന്ന മലയാളചലച്ചിത്രമാണ് ഒറ്റ ഒരുത്തിയും ശരിയല്ല!. രഞ്ജിനി ഹരിദാസ്, പ്രവീൺ അനിദിൽ, ഗിരീഷ്‌ പരമേശ്വർ, ബേബി മരിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
സെമ്പിയൻ മഹാദേവി
മധുരാന്തക ഉത്തമ ചോളന്റെ അമ്മ
അവർ ഗണ്ഡരാദിത്യ ചോളന്റെ ( ശ്രീ-ഗണ്ഡരാദിത്ത ദേവ തം-പിരട്ടിയാർ) രാജ്ഞിയായിരുന്നു. ഉത്തമചോളന്റെ അമ്മയായും അറിയപ്പെടുന്നു. (ഉത്തമചോളദേവരായ് തിരു-വയിരു-വൈയ്ക്ക-ഉദയ പിരാട്ടിയാർ ശ്രീ സെമ്പിയൻ മാടയ്യാർ എന്ന പേര് ലിഖിതങ്ങളിൽ അവർക്ക് മുമ്പും ശേഷവും പദവി വഹിച്ചിട്ടുള്ള മറ്റ് രാജ്ഞിമാരിൽ നിന്ന് അവരെ വേർതിരിക്കുന്നതിന് ഉപയോഗിച്ചിരിക്കുന്നു). വിവിധ ലിഖിതങ്ങളിൽ നിന്ന് അവർ ഒരു മഴവരയാർ പ്രമാണിയുടെ മകളാണെന്ന് അറിയാം. തുടക്കത്തിൽ, അവർ എപ്പോഴും സ്വയം വിശേഷിപ്പിച്ചിരുന്നത് ശ്രീ സെമ്പിയൻ മാടയ്യരുടെ മകൾ എന്നാണ്.
കലയുടെയും വാസ്തുവിദ്യയുടെയും രക്ഷാധികാരി
അവർ ഒരു ഭക്തയും ക്ഷേത്രനിർമ്മാതാവുമായിരുന്നു. അവർ നിരവധി ക്ഷേത്രങ്ങൾ നിർമ്മിച്ചിട്ടുണ്ട്. അവയിൽ ചിലത് കുറ്റ്രാലം, വിരുദാചലം, അടുത്തുറൈ, വക്കരൈ, ആനങ്ങൂർ മുതലായവയാണ്. ചോളസാമ്രാജ്യത്തിന്റെ ഏറ്റവും ആഡംബരമായ ചില സംഭാവനകൾ അവർ നിർമ്മിച്ചയവയാണ്. തിരു-ആര-നേരി-ആൾവാർ ക്ഷേത്രം അവർ നിർമ്മിച്ച ആദ്യകാല ക്ഷേത്രങ്ങളിൽ ഒന്നാണ്. 967-968 സി.ഇ -യിൽ നല്ലൂർ കന്ദസ്വാമി ക്ഷേത്രത്തിന് വെങ്കലവും ആഭരണങ്ങളും അവർ സമ്മാനിച്ചു. ഇന്ന് ആരാധിക്കുന്ന നല്ലൂർ ക്ഷേത്രത്തിലെ ദേവതയുടെ വെങ്കല വിഗ്രഹം ഉൾപ്പെടെ, അതിന്റെ ശൈലി സെമ്പിയൻ വെങ്കലത്തിന്റെ മാതൃകയിലാണ്.
ആദരവ്
പരകേസരിവർമ്മൻ ഉത്തമ ചോളന്റെ ഒരു ലിഖിതത്തിൽ നിന്ന്, എല്ലാ മാസവും രാജ്ഞിയുടെ ജന്മനക്ഷത്രമായ ജ്യേഷ്ട നാളിൽ കോനേരിരാജപുരത്തെ ഉമാമഹേശ്വരസ്വാമി ക്ഷേത്രത്തിൽ ഒരു പതിവ് ശ്രീബലി ചടങ്ങ് ക്രമീകരിച്ചിട്ടുണ്ടായിരുന്നു.
സെമ്പിയൻ മഹാദേവി ഒരു ക്ഷേത്രനിർമ്മാതാവും കലയുടെ രക്ഷാധികാരിയുമായിരുന്നു. അവരുടെ ജീവിതകാലത്ത് അവരുടെ പേരിലുള്ള സെമ്പിയൻ മഹാദേവിയുടെ പട്ടണത്തിലെ ശിവക്ഷേത്രത്തിൽ അവരുടെ ജന്മദിനം പ്രത്യേക ആഘോഷങ്ങളാൽ കൊണ്ടാടപ്പെടുകയും പ്രിയപ്പെട്ട രാജ്ഞിയുടെ ഒരു ലോഹത്തിലുള്ള ഛായാചിത്രം അവരുടെ ബഹുമാനാർത്ഥം ക്ഷേത്രത്തിൽ സമർപ്പിക്കുകയും ചെയ്തു. പുരാതന ഇന്ത്യൻ കലയിലെ രാജകീയവും ദൈവികവുമായ ഛായാചിത്രങ്ങൾക്കിടയിലെ ഒരു ഉദാഹരണമാണ് ഈ ഉയർന്ന ശൈലിയിലുള്ള വെങ്കല ചിത്രം. പാർവതി ദേവിയെ അനുസ്മരിപ്പിക്കുന്ന ഭാവമാണ് സെമ്പിയൻ മഹാദേവിക്ക് ചിത്രത്തിൽ നൽകപ്പെട്ടിട്ടുള്ളത്.
ദൃശ്യ രൂപകം
സാഹിത്യത്തിലെ ഒരു രൂപകം അവയിലൊന്നിന്റെ ചില പ്രധാന വശങ്ങൾ ഉയർത്തിക്കാട്ടുന്നതിന് ബന്ധമില്ലാത്തതായി തോന്നുന്ന രണ്ട് കാര്യങ്ങൾ കൂട്ടിച്ചേർക്കുന്നു. ദൃശ്യകലയിലും ഇത് സാധ്യമാണ്. അതിശയോക്തി കലർന്ന എല്ലാ സവിശേഷതകളോടെയുമുള്ള സെമ്പിയൻ മഹാദേവിയുടെ വെങ്കലം അക്ഷരാർത്ഥത്തിൽ എടുക്കാൻ ഉദ്ദേശിച്ചുള്ളതല്ല. രാമചന്ദ്രൻ പറയുന്നതനുസരിച്ച്, സെമ്പിയൻ മഹാദേവിയുടെ അതിശയോക്തിപരമായ സവിശേഷതകൾ പ്രത്യേക ദൈവികഗുണങ്ങളെ പ്രതീകപ്പെടുത്താൻ ഉദ്ദേശിച്ചുള്ളതാണ്.
അവലംബം
വർഗ്ഗം:ചോളരാജവംശം
മഡലീൻ ആൽബ്രൈറ്റ്
മഡലീൻ ജാന കോർബൽ ആൽബ്രൈറ്റ് ( Madeleine Jana Korbel Albright) (ജനനം; മേരി ജാന കോർബലോവ, മെയ് 15, 1937 Marie Jana Korbelová) ഒരു അമേരിക്കൻ രാഷ്ട്രീയപ്രവർത്തകയും ഡിപ്ലോമാറ്റുമാണ്. യു.എസ്. സ്റ്റേറ്റ് സെക്രട്ടറിയായി നിയമിതയായ ആദ്യ വനിതയായിരുന്നു മഡലീൻ ആൽബ്രൈറ്റ്. അക്കാലത്ത് പ്രസിഡൻറായിരുന്ന ബിൽക്ലിൻറനാണ് 1996 ഡിസംബർ 5 ന് സ്റ്റേറ്റ് സെക്രട്ടറിയായി അവരുടെ പേരു നിർദ്ദേശിച്ച്. യു.എസ്. സെനറ്റ്  99–0 വോട്ടുകൾക്ക് അത് അംഗീകരിച്ചു. 1997 ജനുവരി 23ന് അവർ സ്റ്റേറ്റ് സെക്രട്ടറിയായി സ്ഥാനാരോഹണം ചെയ്തു.
ആൽബ്രൈറ്റ് സ്റ്റോൺബ്രിഡ്ജ് ഗ്രൂപ്പിൻറെ അദ്ധ്യക്ഷസ്ഥാനം അവരിപ്പോൾ വഹിക്കുന്നു. അതുപോലെ ജോർജ്ജ് ടൌൺ യൂണിവേഴ്സിറ്റിയുടെ സ്കൂൾ ഓഫ് ഫോറിൻ സർവ്വീസിൽ അന്താരാഷ്ട്ര ബന്ധങ്ങളെ സംബന്ധിച്ച് പ്രൊഫസറായും സേവനമനുഷ്ടിക്കുന്നു. കൊളമ്പിയ യൂണിവേഴ്സിറ്റിയൽ നിന്നുള്ള പി.എച്ച്.ഡി. കൂടാതെ മറ്റു പല ഓണററി ബിരുദങ്ങളും അവർക്ക് ലഭിച്ചിട്ടുണ്ച്. മുൻ യു.എസ്. പ്രസിഡൻറ് ബരാക്ക് ഒബാമ അവർക്ക് “പ്രസിഡൻഷ്യൽ മെഡൽ ഓഫ് ഫ്രീഡം” എന്ന അവാർഡ് സമ്മാനിച്ചിരുന്നു. “കൌൺസിൽ ഓൺ ഫോറിൻ റിലേഷൻസിന്റെ” ബോർഡ് ഡയറക്ടർ ആയും പ്രവർത്തിച്ചിട്ടുണ്ട്.
ആദ്യകാലജീവിതം
മേരി ജാന കോർബിലോവ 1937 ൽ ചെക്കോസ്ലോവാക്യ യിലെ പ്രാഗി ലെ സ്മിച്ചോവ് ജില്ലയിൽ അന്നയുടെയും (സ്പീഗ്ലോവ) ചെക്ക് നയതന്ത്രജ്ഞൻ ജോസഫ് കോർബലിൻറെയും മകളായി ജനിച്ചു. അവർ ജനിച്ച സമയം ഒന്നാം ലോകമഹായുദ്ധത്തിനു ശേഷം ആസ്ട്രിയ-ഹംഗറിയിൽ നിന്ന് ചെക്കോസ്ലോവാക്യ സ്വാതന്ത്ര്യം പ്രാപിച്ചിട്ട് ഏകദേശം 20 വർഷങ്ങൾ കഴിഞ്ഞിട്ടേയുണ്ടായിരുന്നുള്ളൂ. ആദ്യകാല ചെക്ക് ഡെമോക്രാറ്റുകളായ തോമസ് ഗാരിഗ്വെ മസാറിക്, എഡ്വാർഡ് ബെനെസ് എന്നിവരുടെ അനുയായിയായിരുന്നു ജോസഫ്. ഇളയസഹോദരങ്ങളായ കാതറീൻ (ജനനം ഒക്ടോബർ 1942), ജോൺ എന്നിവർക്കൊപ്പമാണ് അവർ വളർന്നത്.
അവർ ജനിച്ച കാലത്ത് പിതാവായ ജോസഫ്, ബൽഗ്രേഡി ല ചെക്കോസ്ലോവാക് എംബസിയിൽ ഒരു പ്രസ് അറ്റാഷെയായി സേവനം ചെയ്തുവരികയായിരുന്നു. 1938 സെപ്റ്റംബറിലെ മ്യൂണിച്ച് എഗ്രീമെന്റു് ഒപ്പു വയ്ക്കപ്പെട്ടതും ഹിറ്റലറുടെ കൈവശത്തിൽ ചെക്കോസ്ലോവാക്യയുടെ ശിഥിലീകരണവും, അവരുടെ എഡ്വേർഡ് ബെനെസുമായുള്ള ബന്ധവും  കുടുംബത്തെ അവിടെനിന്നു പാലായനം ചെയ്യാൻ നിർബന്ധിതരാക്കി. 1941 ൽ ജോസഫും അന്നയും ജൂത മതത്തിൽനിന്നു ക്രസ്തുമത്തിലേയ്ക്കു പരിവർത്തനം ചെയ്തു. 1997 ലെ ഒരു അഭിമുഖത്തിൽ, ആദ്യകാല റോമൻ കാത്തലിക് വിശ്വാസിയും പിന്നീട് എപ്പിസ്കോപ്പലിയയുമായ മെഡലിൻ ആൽബ്രൈറ്റ്, തങ്ങളുടെ മാതാപിതാക്കൾ തന്നോടോ തന്റെ രണ്ടു സഹോദരങ്ങളോടോ, മുൻകാല ജൂത പാരമ്പര്യം പറയുകയോ വെളിപ്പെടുത്തുകയോ ചെയ്തിരുന്നില്ല എന്നു പറഞ്ഞിരുന്നു.
യു.കെ.യിലെ ജീവിതം
യുദ്ധകാലത്ത് ആൽബ്രൈറ്റ് ബ്രിട്ടനില് കഴിയുകയും അവരുടെ പിതാവ് ബെനെസിൻറെ പ്രവാസത്തിലുള്ള ചെക്കോസ്ലോവാക്യ സർക്കാരിനുവേണ്ടി സേവനം നടത്തുകയും ചെയ്തിരുന്നു. ലണ്ടനിലെ നോട്ടിങ് ഹില്ലിലുള്ള കെൻസിംഗ്സ്റ്റൺ പാർക്ക് റോഡിലായിരുന്നു ആദ്യകാലത്ത് അവർ താമസിച്ചിരുന്നത്. രൂക്ഷയുദ്ധം നടന്നു കൊണ്ടിരിക്കെ ബീക്കൺഫീൽഡിലേയ്ക്കും പിന്നീട് ലണ്ടൻ നഗരപ്രാന്തത്തിലുള്ള വാൾട്ടൺ-ഓൺ-തെയ്ംസിലും താമസിച്ചു. തുടർച്ചയായ നാസി ബോംബിങ്ങിൽനി്നു അഭയം തേടുവാനായി അഭയം പ്രാപിക്കാറുണ്ടായിരുന്ന വീട്ടിലുണ്ടായിരുന്ന വലിയ ഇരുമ്പുമേശയെക്കുറിച്ചുള്ള ഓർമ്മകൾ അവർ അയവിറക്കാറുണ്ടായിരുന്നു. ഇംഗ്ലണ്ടിൽ താമസിച്ചിരുന്ന കാലത്ത്,  യുദ്ധത്തിന്റെ കെടുതിയിലകപ്പെട്ട് എല്ലാ അഭയാർത്ഥികൾ‌ക്കും സഹാതാപം ലഭിക്കുവാനായി   ആൽബ്രൈറ്റ് ഡോക്യുമെന്ററി ചിത്രത്തിൽ അഭയാർത്ഥി ബാലികയായി അവതരിപ്പിച്ചിരുന്നു. ആൽബ്രൈറ്റ് കാത്തലിക് വിശ്വാസിയായി മാറിയെങ്കിലും 1959 ൽ വിവാഹവേളയിൽ എപ്പിസ്കോപ്പലിയനിസത്തിലേയ്ക്കു മാറി. പ്രായപൂർത്തിയാകുന്നതുവരെ മാതാപിതാക്കൾ ജൂതമതവിശ്വാസികളായിരുന്നുവെന്ന യാഥാർത്ഥ്യം അവർക്കറിയില്ലായിരുന്നു.
അവലംബം
വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ വർഗ്ഗം:1937-ൽ ജനിച്ചവർ
കിംഗ് ഫോർചുനാറ്റസസ് ഗോൾഡൻ വിഗ്
ലെ കോണ്ട്യൂർ ബ്രെറ്റൺ ഓ കോൺടെസ് ബ്രെറ്റൺസിൽ കേണൽ എ. ട്രൗഡും ജി. മിലിനും ചേർന്ന് ശേഖരിച്ച ഒരു ഫ്രഞ്ച് യക്ഷിക്കഥയാണ് "കിംഗ് ഫോർചുനാറ്റസ് ഗോൾഡൻ വിഗ്" (ബ്രെട്ടൺ: ബാർവൂസ്കെൻ ആർ റൂ ഫോർതുനാറ്റസ്).
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 531 ആണ്. ഈ ഇനത്തെ പൊതുവെ "ദി ക്ലവർ ഹോഴ്സ്" എന്ന് വിളിക്കുന്നു. എന്നാൽ മാഡം ഡി ഓൾനോയിയുടെ സാഹിത്യ വകഭേദം ഫ്രഞ്ച് ഭാഷയിൽ "ലാ ബെല്ലെ ഓക്സ് ഷെവൂക്സ് ഡി'ഓർ" അല്ലെങ്കിൽ "ദി സ്റ്റോറി ഓഫ് പ്രെറ്റി ഗോൾഡിലോക്ക്സ്" എന്നാണ് ഇത് അറിയപ്പെടുന്നത്. "ഫെർഡിനാൻഡ് ദി ഫെയ്ത്ത്ഫുൾ ആൻഡ് ഫെർഡിനാൻഡ് ദി അൺഫെയ്ത്ത്ഫുൾ", "ദി ഫയർബേർഡ് ആൻഡ് പ്രിൻസസ് വസിലിസ", "കോർവെറ്റോ", "ദ മെർമെയ്‌ഡ് ആൻഡ് ദി ബോയ്" എന്നിവ ഈ തരത്തിലുള്ള മറ്റ് കഥകളിൽ ഉൾപ്പെടുന്നു.
വ്യാഖ്യാനം
ഐതിഹ്യങ്ങളിൽ, നായകൻ പലപ്പോഴും രാജാവിനായി ഒരു സ്ത്രീയുടെ പിന്നാലെ അയയ്‌ക്കുന്നത് വിഗ്ഗ് കൊണ്ടല്ല, മറിച്ച് അവളുടെ മുടിയുടെ ഒരു നാരുകൾ രാജാവിന്റെ കൈയിൽ വീണതിനാലാണ്. ട്രിസ്റ്റന്റെയും ഐസോൾഡിന്റെയും ഇതിഹാസത്തിന്റെ വകഭേദങ്ങളിൽ ഈ പതിപ്പ് കാണപ്പെടുന്നു
സംഗ്രഹം
ഒരു ദമ്പതികൾക്ക് കുട്ടികളില്ലായിരുന്നു. ഭർത്താവ് ഒരു ജ്ഞാനിയുടെ അടുത്തേക്ക് പോയി. ജ്ഞാനി മരത്തിൽ നിന്ന് ഇഷ്ടമുള്ള ഒരു ആപ്പിൾ തിരഞ്ഞെടുക്കാൻ ആവശ്യപ്പെട്ടു. ഭർത്താവ് വെളുത്ത ഒരെണ്ണം പറിച്ചു തിന്നു
ജീൻ എന്ന ആൺകുട്ടിക്ക് പതിനഞ്ച് വയസ്സുള്ളപ്പോൾ, ജ്ഞാനി പറഞ്ഞതുപോലെ സംഭവിച്ചു, അവിടെ കണ്ടത് എടുക്കാൻ അവന്റെ പിതാവ് അവനോട് പറഞ്ഞു. ജീൻ കടിഞ്ഞാണിട്ട ഒരു കുതിരയെ കണ്ടെത്തി അതിൽ കയറി. കുതിരയുടെ ഉപദേശത്തിന് വിരുദ്ധമായി, കലഹിക്കുന്ന കാക്കകൾ എന്താണ് വീണതെന്ന് അദ്ദേഹം നോക്കി. അത് ഫോർച്യൂനാറ്റസ് രാജാവിന്റെ സ്വർണ്ണ വിഗ്ഗാണെന്ന് കണ്ടെത്തിയപ്പോൾ, കുതിര മുന്നറിയിപ്പ് നൽകിയെങ്കിലും മാർഡി ഗ്രാസിന് വേണ്ടി അദ്ദേഹം അത് എടുത്തു. അത് അവനെ രാജാവിന്റെ അടുത്തേക്ക് കൊണ്ടുപോയി, വനത്തിൽ, ശാഖകളുള്ള ഒരു കുടിലിൽ താമസിച്ചു, ജീൻ ഒരു സ്ഥിരതയുള്ള ആൺകുട്ടിയായി രാജാവിന്റെ ജോലിക്ക് പോയി. അവൻ പരിപാലിച്ചിരുന്ന കുതിരകൾ മറ്റുള്ളവരുടെ കുതിരകളേക്കാൾ വളരെ നന്നായി ചെയ്തു, അവൻ അവരുടെ അസൂയ ഉണർത്തി. വിഗ് തിളങ്ങുന്നതായി അദ്ദേഹം കണ്ടെത്തി, അതിനാൽ മെഴുകുതിരികൾക്ക് പകരം അത് ഉപയോഗിച്ചു..
അവലംബം
വർഗ്ഗം:നാടോടിക്കഥകൾ
എഴുകോൺ സത്യശീലൻ
കേരളത്തിലെ കൊല്ലം ജില്ലയിൽ നിന്നുള്ള കോൺഗ്രസ് നേതാവും പൊതുപ്രവർത്തകനുമാണ് '''വി. സത്യശീലൻ'''. എഴുകോൺ സത്യശീലൻ എന്നാണ് അറിയപ്പെട്ടിരുന്നത്.
ജീവിതരേഖ
വാസുദേവൻ-ജാനകിയുടെ മകനായ സത്യശീലൻ വിദ്യാർത്ഥി രാഷ്ട്രീയത്തിലൂടെയാണ് പൊതുരംഗത്തേക്ക് കറ്റന്നുവന്നത്. 2017 മാർച്ച് 13 ന് മരിച്ചു.
കുടുംബം
ഭാര്യ വിമലമണി, മക്കൾ അഡ്വ സവിൻ സത്യൻ (യൂത്ത് കോൺഗ്രസ് സംസ്ഥാന സെക്രട്ടറി), അരുൺ സത്യൻ, മിനി സത്യൻ, സിമി സത്യൻ.
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ഡയാനെ ലെയ്ൻ
ഡയാനെ കൊളീൻ ലെയ്ൻ (ജനനം: ജനുവരി 22, 1965) ഒരു അമേരിക്കൻ അഭിനേത്രിയാണ്. ന്യൂ യോർക്ക് നഗരത്തിൽ ജനിച്ചുവളർന്ന ലെയ്ൻ,1979 ൽ ജോർജ്ജ് റോയ് ഹിൽസിൻറെ 'എ ലിറ്റിൽ റൊമാൻസ്' എന്ന ചിത്രത്തിലൂടെയാണ് വെള്ളിത്തിരയിലേയ്ക്ക് അരങ്ങേറ്റം കുറിച്ചത്.
ഇതേത്തുടർന്ന് 2002 ലെ അൺഫെയിത്‍ഫുൾ ഉൾപ്പെടെയുള്ള നിരവധി ശ്രദ്ധേയ ചിത്രങ്ങളിൽ വേഷങ്ങളവതരിപ്പിക്കുവാൻ അവസരം ലഭിച്ച ഡയാനെ ലെയ്ൻ, ഒരു നാടകീയ ചലച്ചിത്രത്തിലെ ഏറ്റവും മികച്ച നടിയെന്ന നിലയിൽ സാറ്റലൈറ്റ്, ന്യൂയോർക്ക് ഫിലിം ക്രിട്ടിക്സ് സർക്കിൾ, നാഷണൽ സൊസൈറ്റി ഓഫ് ഫിലിം ക്രിട്ടിക്സ് അവാർഡുകൾ നേടുകയും ചെയ്തു. ഏറ്റവും മികച്ച നടിക്കുള്ള അക്കാദമി പുരസ്കാരം, ഗോൾഡൻ ഗ്ലോബ്, സ്ക്രീൻ ആക്ടേഴ്സ് ഗിൽഡ് അവാർഡ് നാമനിർദ്ദേശങ്ങളും അൺഫെയിത്‍ഫുൾ എന്ന ചിത്രത്തിലെ മികച്ച പ്രകടനത്തിനു ലഭിച്ചിരുന്നു.
ആദ്യകാലജീവിതം
ഡയാനെ ലെയ്ൻ ന്യൂയോർക്ക് നഗരത്തിലാണ് ജനിച്ചത്. കോളീൻ പ്രൈസ് എന്നറിയപ്പെട്ടിരുന്ന അവരുടെ മാതാവായ കോളിൻ ലീ ഫാറിംഗ്ട്ൻ ഒരു നൈറ്റ്ക്ലബ് ഗായികയും പ്ലേബോയ് സെന്റർഫോൾഡ് മോഡലും (മിസ് ഒക്ടോബർ 1957) ആയിരുന്നു.
അവലംബം
വർഗ്ഗം:1965-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ നാടകനടിമാർ
ദി സിൽവർ ഏജ്
ജാക്കോപ്പോ സുച്ചി 1576-1581ൽ വരച്ച ഒരു ഓയിൽ പെയിന്റിങ് ആണ് ദ സിൽവർ ഏജ്. റോമിലെ കർദ്ദിനാളായിരുന്ന ഫെർഡിനാൻഡോ ഐ ഡി മെഡിസിയുടെ ഇഷ്ടകലാകാരനായിരുന്ന ജാക്കോപ്പോ സുച്ചി വരച്ച ഈ ചിത്രം ഇപ്പോൾ ഫ്ലോറൻസിലെ ഉഫിസി ഗാലറിയിലാണ് ഉള്ളത്. .
ഫെർഡിനാൻഡോയുടെ 'Guardaroba medicea' യിലും തുടർന്ന് 1635-ൽ Uffizi-യിലും രേഖപ്പെടുത്തിയിരിക്കുന്നതിനാൽ അതും ദി ഗോൾഡൻ ഏജും ഒരുപക്ഷേ ഫെർഡിനാൻഡോ വരച്ചതാകാം. അവസാനകാലഘട്ടത്തിൽ അവർ ഒരുമിച്ചായിരുന്നുവെങ്കിലും ചിത്രം ഫെഡറിക്കോ സുക്കാരിയൂടേതാണെന്ന് തെറ്റായി രേഖപ്പെടുത്തപ്പെട്ടുവെങ്കിലും ശരിയായ ഉടമസ്ഥാവകാശം പിന്നീട് പുനഃസ്ഥാപിക്കപ്പെട്ടു. അവയുടെ അളവുകളും നിലയും അർത്ഥമാക്കുന്നത് അവ യഥാർത്ഥത്തിൽ ക്യാൻവാസ് പെയിന്റിംഗുകളല്ല, മറിച്ച് പാനൽ   പെയിന്റിങ്ങ് ആണെന്നാണ്. മുമ്പ് ദി ഏജ് ഓഫ് അയേൺ എന്ന് പേരിട്ടിരുന്ന മറ്റൊരു ഉഫിസി ചിത്രവുമായി ഇത് ബന്ധപ്പെട്ടിരുന്നു. എന്നാൽ ഇപ്പോൾ അത് ദി റൂൾ ഓഫ് ജൂപ്പിറ്റർ അല്ലെങ്കിൽ ഹെർക്കുലീസ് മുസാജിറ്റസ് ഓൺ ഒളിമ്പസ് എന്നറിയപ്പെടുന്നു. ഇപ്പോൾ ഇത് കാസ വസാരി, അരെസ്സോയിലുള്ള  ഡെത്ത് ഓൺ അഡോണിസ് എന്ന ചിത്രത്തിന്റെ ജോഡിയായി കരുതപ്പെടുന്നു.
അവലംബം
വർഗ്ഗം:ചിത്രങ്ങൾ
കോള
കാർബണേറ്റ് ചെയ്ത പാനീയങ്ങളെയാണ് (സോഫ്റ്റ് ഡ്രിങ്ക്) കിണർ എന്ന് വിളിക്കുന്നത്. ആദ്യം കോള നട്ടിൽ നിന്നുള്ള കഫീനും കൊക്ക ഇലകളിൽ നിന്നുള്ള കൊക്കൈനും വാനിലയും മറ്റ് ചില ചേരുവകളുമായിരുന്നു ഇതിൽ ഉണ്ടായിരുന്നത്. മിക്ക കോളകളും ഇപ്പോൾ പഴയതിനോട് സാമ്യമുള്ള രുചിനൽകുന്ന (കഫീൻ കലർത്തുന്നതുമായ) ചേരുവകൾ ചേർക്കുമെങ്കിലും കൊക്കൈൻ കലർത്താറില്ല. 1886-ൽ ഫാർമസിസ്റ്റായ ജോൺ പെമ്പർട്ടൺ കൊക്ക-കോള കണ്ടുപിടിച്ചശേഷമാണ് ഇത് ലോകമാകമാനം പ്രശസ്തി നേടിയത്.
1863-ൽ ആങ്കെലോ മാറിയാനി എന്ന ഫാർമസിസ്റ്റ് പരിചയപ്പെടുത്തിയ മദ്യമില്ലാത്ത കൊക്ക വൈനിന്റെ ചുവടുപിടിച്ചാണ് ഇദ്ദേഹം ഇതുണ്ടാക്കിയത്. ഇതിൽ അപ്പോഴും കൊക്കൈൻ ഉണ്ടായിരുന്നു. കൊക്ക കോള, പെപ്സി മുതലായ പാനീയങ്ങൾ ആഗോളതലത്തിൽ വിൽക്കപ്പെടുന്നുണ്ട്. സാധാരണഗതിയിൽ കാരമെൽ നിറമുള്ളതും, കഫീൻ, മധുരമുള്ള ചേരുവകൾ ഉള്ളതുമായ പാനീയങ്ങളാണ് കോളകൾ.
അവലംബം
വർഗ്ഗം:പാനീയങ്ങൾ വർഗ്ഗം:19-ആം നൂറ്റാണ്ടിലെ കണ്ടുപിടുത്തങ്ങൾ
കൊട്ടാരംവീട്ടിലെ അപ്പൂട്ടൻ
രാജസേനന്റെ സംവിധാനത്തിൽ ജയറാം, ജഗതി ശ്രീകുമാർ, കലാഭവൻ മണി, ശ്രുതി എന്നിവർ പ്രധാനവേഷങ്ങളിൽ അഭിനയിച്ച് 1998 നവംബർ 30 ന് പ്രദർശനത്തിനെത്തിയ ഒരു മലയാളചലച്ചിത്രമാണ് കൊട്ടാരംവീട്ടിലെ അപ്പൂട്ടൻ. യുണൈറ്റഡ് വിഷന്റെ ബാനറിൽ കല്ലിയൂർ ശശി, എം. ബഷീർ എന്നിവർ നിർമ്മിച്ചിരിക്കുന്നു. ഈ ചിത്രത്തിന്റെ മൂലകഥ സി.വി. ബാലകൃഷ്ണന്റേതാണ്, കഥ, തിരക്കഥ എന്നിവ മണി ഷൊർണൂർ രചിച്ചിരിക്കുന്നു. സംഭാഷണം രചിച്ചത് രാജൻ കിഴക്കനേല.
സംഗീതം
എസ്. രമേശൻ നായർ, പന്തളം സുധാകരൻ, ചിറ്റൂർ ഗോപി എന്നിവർ എഴുതിയ ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് ആണ്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്.
പുറത്തേക്കുള്ള കണ്ണികൾ
വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വിമോചനസമരം (ചലച്ചിത്രം)
1971-ൽ റിലീസ് ചെയ്ത മലയാളം സിനിമയാണ് വിമോചനസമരം. മോഹൻ ഗാന്ധിരാമൻ സംവിധാനം ഈ സിനിമയിൽ സത്യൻ, ഷീല, ടി.ആർ. ഓമന എന്നിവരാണ് പ്രധാന വേഷങ്ങളിൽ അഭിനയിച്ചത്. എം.ബി. ശ്രീനിവാസൻ സംഗീതസംവിധാനം നിർവ്വഹിച്ചു.
പുറത്തേക്കുള്ള കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
ഷാന്ദോർ മാറായി
അവലംബം
വർഗ്ഗം:എഴുത്തുകാർ വർഗ്ഗം:1900-ൽ ജനിച്ചവർ
ഇനാ ഫോറസ്റ്റ്
2010, 2014 വർഷങ്ങളിലെ വിന്റർ പാരാലിമ്പിക്‌സുകളിൽ കാനഡയുടെ ടീമിനായി തിരഞ്ഞെടുക്കപ്പെട്ട വീൽചെയർ കർലറാണ് ഇനാ ഫോറസ്റ്റ് (ജനനം: 25 മെയ് 1962), രണ്ട് അവസരങ്ങളിലും സ്വർണ്ണ മെഡൽ നേടി. 2009, 2011, 2013 വർഷങ്ങളിൽ ലോക വീൽചെയർ കർളിംഗ് ചാമ്പ്യൻഷിപ്പിൽ 3 തവണ സ്വർണം നേടിയിട്ടുണ്ട്. 2016 ഫെബ്രുവരിയിൽ കനേഡിയൻ കർളിംഗ് ഹാൾ ഓഫ് ഫെയിമിൽ അവരെ ഉൾപ്പെടുത്തി. ബ്രിട്ടീഷ് കൊളംബിയയിലെ വെർനോൺ കർളിംഗ് ക്ലബിലെ അംഗമാണ്.
ആദ്യകാല കർളിംഗ് കരിയർ
2004-ൽ വീൽചെയർ കർളിംഗ് ആരംഭിച്ചു. 2004, 2005 വർഷങ്ങളിലെ കനേഡിയൻ ദേശീയ വീൽചെയർ കർളിംഗ് ചാമ്പ്യൻഷിപ്പുകളിൽ ബ്രിട്ടീഷ് കൊളംബിയ വീൽചെയർ കർളിംഗ് ടീമിൽ അംഗമായി വെള്ളി നേടി. 2006-ൽ കനേഡിയൻ വീൽചെയർ കർളിംഗ് ടീമിലേക്ക് നാമനിർദ്ദേശം ചെയ്യപ്പെട്ടു. അതിനുശേഷം 2018-ലെ കണക്കനുസരിച്ച് അടുത്ത 9 ലോക വീൽചെയർ കർളിംഗ് ചാമ്പ്യൻഷിപ്പിലും (2007 മുതൽ ആരംഭിക്കുന്നു) അടുത്ത 3 വിന്റർ പാരാലിമ്പിക്‌സിലും (2010 മുതൽ ആരംഭിക്കുന്നു). മത്സരിച്ചു.
കുടുംബം
അവരും ഭർത്താവ് കർട്ടിസും ചെറുകിട ബിസിനസ്സ് ഉടമകളാണ്. അവർക്ക് മൂന്ന് മക്കളുണ്ട്: ഇവാനി, മർലോൺ, കോന്നർ.
ബാഹ്യ ലിങ്കുകൾ
വർഗ്ഗം:1962-ൽ ജനിച്ചവർ വർഗ്ഗം:2014-ലെ വിന്റർ പാരാലിമ്പിക്‌സിലെ മെഡൽ ജേതാക്കൾ
ശിവകുണ്ഡലം
ബിഗ്‌നോണിയേസീ കുടുംബത്തിലെ ഒരു മരമാണ് ശിവകുണ്ഡലം. കിഗേലിയ ജനുസിലെ ഏക സ്പീഷിസാണിത്. ആഫ്രിക്കയിൽ എല്ലായിടത്തും ഈ മരം കാണപ്പെടുന്നു.
ഈ മരം 20 മീറ്റർ വരെ ഉയരം വയ്ക്കും. തുടർച്ചയായി മഴ ലഭിക്കുന്ന ഇടങ്ങളിൽ നിത്യഹരിതസ്വഭാവം കാണിക്കുമെങ്കിലും നീണ്ട വരൾച്ച അനുഭവപ്പെടുമ്പോൾ ഇല പൊഴിക്കും. ഭംഗിയുള്ള പൂക്കുലകൾ തൂങ്ങിക്കിടക്കുകയാണ് ചെയ്യുക. അതികഠിനമായ കായ പൊട്ടിക്കുവാൻ വളരെ പ്രയാസമാണ്. രാത്രി സൗരഭം പൊഴിക്കുന്ന പൂക്കളിൽ പരാഗണം നടത്തുന്നത് വവ്വാലുകളാണ്. പലതരത്തിലുള്ള പ്രാണികളും തേൻ കുടിക്കാൻ പൂവിൽ എത്താറുണ്ട്. തൂങ്ങിക്കിടക്കുന്ന കായകളുടെ ഉള്ളിൽ നിറയെ വിത്തുകൾ ഉണ്ടാവും 5-10 കിലോഗ്രാം വരെ ഭാരമുള്ള ഈ കായ തിന്നാൻ പല മൃഗങ്ങൾക്കും ഇഷ്ടമാണ്.
ഉപയോഗങ്ങൾ
പല രോഗങ്ങൾക്കും മരുന്നായി ആഫ്രിക്കയിൽ ഉപയോഗിക്കാറുണ്ട്. ബിയർ പോലെയുള്ള ഒരു മദ്യം ഇതിൽ നിന്നും ഉണ്ടാക്കാറുണ്ട്. കായയ്ക്ക് വിഷമുണ്ട്. ബൊട്സ്വാനയിൽ ഇതിന്റെ തടി വള്ളം ഉണ്ടാക്കാൻ ഉപയോഗിക്കുന്നുണ്ട്. മധ്യരേഖാപ്രദേശങ്ങളിലെല്ലാം ഒരു അലങ്കാരവൃക്ഷമായി ശിവകുണ്ഡലം നട്ടുവളർത്താറുണ്ട്. കായ തലയിലോ വാഹനങ്ങളിലോ വീണാൽ അപകടമുണ്ടാകാൻ ഇടയുള്ളതിനാൽ നട്ടുവളർത്തേണ്ട ഇടങ്ങൾ ശ്രദ്ധയോടെ വേണം തെരഞ്ഞെടുക്കാൻ.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ വർഗ്ഗം:വിഷസസ്യങ്ങൾ വർഗ്ഗം:ബിഗ്നോണിയേസീ
അന്നു പാലക്കുന്നത്ത് മാത്യു
ജീവിതരേഖ
കേരളത്തിൽ വേരുകളുള്ള അന്നു അമേരിക്കൻ പൗരയാണ്. റോഡ് ഐലൻറ് സർവകലാശാലയിലെ കലാവിഭാഗം പ്രൊഫസറാണ്. ഇംഗ്ലണ്ടിലെ സ്റ്റൗർപോർട്ടിൽ ജനിച്ച അന്നു ബംഗളുരുവിലാണ്, കൂടുതൽ കാലവും ജീവിച്ചത്‌. കൊച്ചി മുസിരിസ് ബിനാലെയിൽ അൺറിമംബേർഡ് എന്ന വീഡിയോ പ്രതിഷ്ഠാപനം അവതരിപ്പിച്ചു. റിച്ച്മണ്ട് ഇൻറർനാഷണൽ സർവകലാശാലയിലെ റോം സമ്മർ ഫെല്ലോയിൽ ഈ സൃഷ്ടിയുടെ ആദിമരൂപം അന്നു അവതരിപ്പിച്ചിരുന്നു. ഇറ്റലിയിലെ ഇന്ത്യൻ പട്ടാളക്കാരുടെ വീഡിയോ ആണ് അതരിപ്പിച്ചത്.
പ്രദർശനങ്ങൾ
ആൻ ഇന്ത്യൻ ഫ്രം ഇന്ത്യ (2004-07), എന്ന സൃഷ്ടിയിൽ തദ്ദേശീയ അമേരിക്കക്കാരുമായി തെക്കേഷ്യൻ ജനങ്ങളെ ഒരുമിച്ച് ചേർത്ത ഇടത്ത് നിന്ന് ക്രിസ്റ്റഫർ കൊളമ്പസ് രൂപം കൊണ്ട ആശയക്കുഴപ്പത്തെയാണ് പാലക്കുന്നത്ത് മാത്യ അഭിസംബോധന ചെയ്യുന്നത്. കൊളമ്പസിനെ പോലെയുള്ളവരിൽ നിന്നും ഉത്ഭവിക്കുകയും ഭൂമിയിലെ എല്ലായിടത്തേക്കും വ്യാപിക്കുക യും ചെയ്തു കൊളോണിയൽ നിയന്ത്രണങ്ങളുടെ ഒരു പൈതൃകത്തെ ഉയർത്തിപ്പിടിക്കുന്ന ഒരുപകരണമാണ് ക്യാമറ എന്ന് കാണിക്കുന്നു കലാകാരി. ലെൻസിന്റെ മുന്നിലും പിന്നിലും സ്വയം പ്രതിഷ്ടിച്ചുകൊണ്ട് ആത്മപ്രതിനിധാനത്തിന്റെ നിയന്ത്രണം അന്നു സ്വയം ഏറ്റെടു ക്കുന്നുണ്ട്.
ഒയാൽ ഒന്റാരിയോ മ്യൂസിയം, ന്യൂട്ട് ബ്ലാങ്ക് ടൊറന്റോ, സെപിയ ഐ ന്യൂയോർക്ക്, എംഎഫ്എ ബോസ്റ്റൺ, എംഎഫ്എ ഹ്യൂസ്റ്റൺ, വിക്ടോറിയ & ആൽബർട്ട് മ്യൂസിയം, ലണ്ടൻ, ഫോട്ടോഫെസ്റ്റ് ബിനലെ, ഗ്വാങ്ഷു ഫോട്ടോ ബിനലെ, സ്മിത്ത് സോണിയൻ ഇൻസ്റ്റിറ്റ്യൂഷൻ എന്നിവടങ്ങളിൽ കലാസൃഷ്ടികൾ പ്രദർശിപ്പിച്ചിട്ടുണ്ട്.
കൊച്ചി മുസിരിസ് ബിനാലെ 2018
ബിനാലെ പ്രധാനവേദിയായ ഫോർട്ട്കൊച്ചി ആസ്പിൻവാൾ ഹൗസിലാണ് അന്നു മാത്യുവിൻറെ പ്രതിഷ്ഠാപനം ഒരുക്കിയിരിക്കുന്നത്. 3 മിനിട്ട് 20 സെക്കൻറ് ദൈർഘ്യമുള്ള വീഡിയോ ആണിത്. രണ്ടാം ലോകമഹായുദ്ധത്തിലെ ഇന്ത്യൻ പട്ടാളക്കാരുടെ പങ്കിനെക്കുറിച്ചുള്ള അൺറിമെംബേർ ഡ്: ദി ഇന്ത്യൻ സോൾജിയർസ് ഓഫ് ദി ഇറ്റാലിയൻ ക്യാംപെയ്ൻ (വിസ്മരിക്കപ്പെട്ടവർ) എന്ന വീഡിയോ പ്രതിഷ്ഠാപനം കൊളോണിയൽ ഭരണകാലത്തിന്റെ കെടുതികളും ഇന്ത്യയിലെ മനുഷ്യവിഭവശേഷിയെ ചൂഷണം ചെയ്തതിന്റെ കലാപരമായ അവതരണം കൂടിയാണ്. സേനയുടെ ശ്മശാനദൃശ്യത്തിൽ നിന്നുമാണ് പ്രതിഷ്ഠാപനം തുടങ്ങിയിട്ടുള്ളത്. മരിച്ചവരെ ഓർമ്മിക്കുന്നതിനൊപ്പം അവരുടെ മരണത്തിൻറെ സങ്കീർണത കൂടി സന്ദർശകനെ ഓർമ്മിപ്പിക്കാനും ഈ പ്രതിഷ്ഠാപനത്തിന് കഴിയുന്നുണ്ട്. വിവിധ പാളികളിലായി തുന്നിച്ചേർത്ത ഈ കഥനം ഗഹനമായ ചിന്തകളെയും പ്രതിഫലനങ്ങളെയും പ്രോത്സാഹിപ്പിക്കുന്നു. യുദ്ധകാലത്തിൻറെ ഒരിക്കൽ കൂടി ഓർമ്മിപ്പിക്കലാണ് ഇതിലൂടെ ചെയ്യുന്നത്. ലോകമഹായുദ്ധത്തിൻറെ ചരിത്രവും അത് ഇന്ത്യയുടെ വിഭജനത്തിൽ വഹിച്ച പങ്കിൻറെ സങ്കീർണതകളെയുമെല്ലാം ഈ പ്രതിഷ്ഠാപനം ചർച്ച ചെയ്യുന്നുണ്ട്.
അവലംബം
വർഗ്ഗം:നിശ്ചലചിത്ര ഛായാഗ്രാഹകർ വർഗ്ഗം:കൊച്ചി-മുസിരിസ് ബിനാലെ 2018 വർഗ്ഗം:1964-ൽ ജനിച്ചവർ
കടം കൊണ്ട വാക്ക്
അവലംബം
വർഗ്ഗം:അവലംബം ഇല്ലാത്ത താളുകൾ വർഗ്ഗം:പദോത്പത്തി ശാസ്ത്രം വർഗ്ഗം:ഭാഷകൾ വർഗ്ഗം:വിവർത്തനം വർഗ്ഗം:കാൽക്
കാറ്റില്യ കോക്കൈനി
അറ്റ്ലാന്റിക് ഫോറസ്റ്റ് ആവാസവ്യവസ്ഥയിൽ തെക്ക് കിഴക്കൻ ബ്രസീൽ മുതൽ അർജന്റീന വരെ (Misiones) കാണപ്പെടുന്ന ഒരു ഓർക്കിഡ് (ഓർക്കിഡേസീ)  ഇനം ആണിത്.
ബാഹ്യ ലിങ്കുകൾ
വർഗ്ഗം:ഓർക്കിഡുകൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ഓർക്കിഡേസീ വർഗ്ഗം:അറ്റ്ലാന്റിക് ഫോറസ്റ്റിലെ സസ്യജാലം വർഗ്ഗം:അർജന്റീനയിലെ ഓർക്കിഡുകൾ
സെന്റ് കിറ്റ്സിലെയും നെവിസിലെയും ജനസംഖ്യാശാസ്‌ത്രം
ഈ ലേഖനം സെന്റ് കിറ്റ്സിലെയും നെവിസിലെയും ജനസംഖ്യയുടെ ജനസംഖ്യാശാസ്‌ത്രത്തെക്കുറിച്ചാണ് , ജനസാന്ദ്രത, വംശീയത, മതപരമായ ബന്ധങ്ങൾ, ജനസംഖ്യയുടെ മറ്റ് വശങ്ങൾ എന്നിവയുൾപ്പെടെ.
വംശീയ ഗ്രൂപ്പുകളും
സെന്റ് കിറ്റ്സിന്റെയും നെവിസിന്റെയും ജനസംഖ്യ പ്രധാനമായും ആഫ്രിക്കൻ (92.7%) അല്ലെങ്കിൽ മിശ്രിതമാണ് (2.2%). ജനസംഖ്യയുടെ 2.2% വെള്ളക്കാരും 1% കിഴക്കൻ ഇന്ത്യക്കാരും ആണ്. 2001 ൽ പതിനാറ് പേർ അമേരിന്ത്യൻ ജനസംഖ്യയിൽ പെട്ടവരാണ് (മൊത്തം ജനസംഖ്യയുടെ 0.03%). ശേഷിക്കുന്ന 0.7% ജനസംഖ്യയിൽ മിഡിൽ ഈസ്റ്റ് (0.05%), ചൈനീസ് (0.09%) ആളുകൾ ഉൾപ്പെടുന്നു.
ഭാഷകൾ
രാജ്യത്തിന്റെ ഔദ്യോഗിക ഭാഷ ഇംഗ്ലീഷാണ് ., പക്ഷേ പ്രധാന സംസാര ഭാഷ സെന്റ് കിറ്റ്സ് ക്രിയോൾ ഇംഗ്ലീഷ് ആണ്.
മതം
2001 ലെ സെൻസസ് അനുസരിച്ച്, സെന്റ് കിറ്റ്സിന്റെയും നെവിസിന്റെയും ജനസംഖ്യയുടെ 82.4% ക്രിസ്ത്യാനികളായി കണക്കാക്കപ്പെടുന്നു, 2.8% പേർക്ക് അക്രൈസ്തവ മതമുണ്ട്, 5.2% പേർക്ക് മതമില്ല, അല്ലെങ്കിൽ ഒരു മതം പ്രസ്താവിച്ചിട്ടില്ല (3.2%).
20.6% ജനസംഖ്യയുള്ള ആംഗ്ലിക്കൻ മതമാണ് ഏറ്റവും വലിയ മതവിഭാഗം. രണ്ടാമത്തെ വലിയ ഗ്രൂപ്പാണ് മെത്തഡിസ്റ്റുകൾ (19.1%). അടുത്ത വലിയ സംഘം ജനസംഖ്യയുടെ 8.2% പെന്തക്കോസ്ത്, തൊട്ടുപിന്നാലെ ചർച്ച് ഓഫ് ഗോഡ് (6.8%). ജനസംഖ്യയുടെ 6.7% റോമൻ കത്തോലിക്കരാണ്. മൊറാവിയക്കാർ (5.5%), ബാപ്റ്റിസ്റ്റുകൾ (4.8%), സെവൻത് ഡേ അഡ്വെന്റിസ്റ്റുകൾ (4.7%), ഇവാഞ്ചലിക്കൽസ് (2.6%), സഹോദരൻ ക്രിസ്ത്യൻ (1.8%), യഹോവയുടെ സാക്ഷികൾ (1.3%), സാൽ‌വേഷൻ ആർമി (0.1%) ).
റസ്തഫേരിയൻ പ്രസ്ഥാനം (ജനസംഖ്യയുടെ 1.6%), മുസ്‌ലിംകൾ (0.3%), ഹിന്ദുമതം (0.8%), ബഹായി വിശ്വാസം (0.04%) എന്നിവയാണ് മറ്റ് മതവിഭാഗങ്ങൾ.
പരാമർശങ്ങൾ
വർഗ്ഗം:സെയ്ന്റ് കിറ്റ്സ് നീവസ്
ദി ഫയർബേർഡ് ആൻഡ് പ്രിൻസസ് വസിലിസ
നരോദ്നി റുസ്കി സ്കസ്കിയിൽ അലക്സാണ്ടർ അഫനസ്യേവ് ശേഖരിച്ച ഒരു റഷ്യൻ യക്ഷിക്കഥയാണ് ദി ഫയർബേർഡ് ആൻഡ് പ്രിൻസസ് വസിലിസ (റഷ്യൻ: Жар-птица и царевна Василиса). ഐതിഹാസികമായ ഫയർബേർഡിനെ കുറിച്ച് എഴുതപ്പെട്ട നിരവധി കഥകളിൽ ഒന്നാണിത്. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 531 ആണ്. ഫെർഡിനാൻഡ് ദി ഫെയ്ത്ത്ഫുൾ ആൻഡ് ഫെർഡിനാൻഡ് ദി അൺഫെയ്ത്ത്ഫുൾ, കോർവെറ്റോ, കിംഗ് ഫോർചുനാറ്റസസ് ഗോൾഡൻ വിഗ്, ദ മെർമെയ്‌ഡ് ആൻഡ് ദി ബോയ് എന്നിവ ഈ തരത്തിലുള്ള മറ്റ് കഥകളിൽ ഉൾപ്പെടുന്നു. മറ്റൊരു, സാഹിത്യ വകഭേദം മാഡം ഡി ഓൾനോയിയുടെ ലാ ബെല്ലെ ഓക്സ് ഷെവൂക്സ് ഡി ഓർ അല്ലെങ്കിൽ ദി സ്റ്റോറി ഓഫ് പ്രെറ്റി ഗോൾഡിലോക്ക്സ് ആണ്.
സംഗ്രഹം
ഒരു രാജകീയ വേട്ടക്കാരൻ ഫയർബേർഡിന്റെ ഒരു തൂവൽ കണ്ടെത്തി, അതിനെതിരെ അവന്റെ കുതിര മുന്നറിയിപ്പ് നൽകിയെങ്കിലും, അത് എടുത്തു. പക്ഷിയെ കൊണ്ടുവരാൻ രാജാവ് ആവശ്യപ്പെട്ടു. വേട്ടക്കാരൻ തന്റെ കുതിരയുടെ അടുത്തേക്ക് പോയി, വയലുകളിൽ ധാന്യം വിതറണമെന്ന് ആവശ്യപ്പെടാൻ പറഞ്ഞു. അവൻ ചെയ്തു, തീപ്പക്ഷി തിന്നാൻ വന്ന് പിടിക്കപ്പെട്ടു.
പുറംകണ്ണികൾ
വർഗ്ഗം:റഷ്യൻ നാടോടിക്കഥകൾ
പേട്ട (ചലച്ചിത്രം)
കാർത്തിക് സുബ്ബരാജ് തിരക്കഥ രചിച്ച് സംവിധാനം ചെയ്ത് 2019-ൽ പുറത്തിറങ്ങിയ  ഒരു തമിഴ് ആക്ഷൻ ചലച്ചിത്രമാണ് പേട്ട. സൺ പിക്ചേഴ്സിന്റെ ബാനറിൽ കലാനിധി മാരൻ നിർമ്മിച്ച ഈ ചിത്രത്തിൽ രജനീകാന്ത്, വിജയ് സേതുപതി, സിമ്രൻ, തൃഷ, നവാസുദീൻ സിദ്ദിഖി, എം. ശശികുമാർ, ബോബി സിംഹ, ജെ. മഹേന്ദ്രൻ, ഗുരു സോമസുന്ദരം എന്നിവരാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്.
പ്രീ - പ്രൊഡക്ഷൻ
2018 ഫെബ്രുവരി ആദ്യവാരത്തിൽ തമിഴ് സംവിധായകനായ പാ. രഞ്ജിത്ത് സംവിധാനം ചെയ്ത കാലാ എന്ന ചലച്ചിത്രത്തിലെ അഭിനയം പൂർത്തിയാക്കിയ ശേഷം രജനികാന്ത്, അരുൺ പ്രഭു പുരുഷോത്തമൻ, അറ്റ്‌ലി, കാർത്തിക് സുബ്ബരാജ് എന്നിവരുമായി പുതിയ ചലച്ചിത്രത്തെക്കുറിച്ച് ചർച്ച ചെയ്തിരുന്നു. 2018 ഫെബ്രുവരി 23 - ന് രജനികാന്ത് അഭിനയിക്കുന്ന, കാർത്തിക് സുബ്ബരാജ് സംവിധാനം ചെയ്യുന്ന പുതിയ ചലച്ചിത്രം സൺ പിക്ചേഴ്സ് നിർമ്മിക്കുമെന്ന് കലാനിധി മാരൻ അറിയിക്കുകയുണ്ടായി. 2018 - ൽ തന്നെ ഷൂട്ടിങ് ആരംഭിക്കുന്നതിനായി വൈ നോട്ട് സ്റ്റുഡിയോസ് നിർമ്മിക്കുന്ന ധനുഷിന്റെ പുതിയ ചലച്ചിത്രത്തിന്റെ പ്രീ - പ്രൊഡക്ഷൻ ജോലികൾ കാർത്തിക് സുബ്ബരാജ് മാറ്റിവയ്ക്കുകയുണ്ടായി. രജനികാന്തുമായി ചർച്ച ചെയ്യുമ്പോൾ ആത്മവിശ്വാസമുണ്ടായിരുന്നുവെന്നും രജനികാന്ത്, തന്റെ മുൻ ചലച്ചിത്രമായ ജിഗർതണ്ട (2014) എന്ന ചലച്ചിത്രത്തിൽ ആകൃഷ്ടനായിരുന്നുവെന്നും പിന്നീട് കാർത്തിക് സുബ്ബരാജ് പറഞ്ഞിരുന്നു. 2017 ആദ്യമാസങ്ങളിൽ തന്നെ ഈ തിരക്കഥയെക്കുറിച്ച് ഇരുവരും ചർച്ച നടത്തിയിരുന്നുവെങ്കിലും അതിനോടകം തന്നെ കരാറൊപ്പിട്ടിരുന്ന കാലാ, 2.0 എന്നീ ചലച്ചിത്രങ്ങൾ പൂർത്തിയാക്കേണ്ടിയിരുന്നതിനാൽ രജനികാന്ത് പിന്നീട് ആ ചർച്ചകൾ തുടർന്നില്ല. ചലച്ചിത്രത്തെക്കുറിച്ച് സംസാരിക്കവേ, ആക്ഷൻ ചലച്ചിത്രമായിരിക്കുമെന്നും ഒരേസമയം ഫിക്ഷണലും റിയലിസ്റ്റിക്കുമായിരിക്കുമെന്നും കാർത്തിക് സുബ്ബരാജ് അഭിപ്രായപ്പെടുകയുണ്ടായി.
അഭിനേതാക്കൾ
2018 ഏപ്രിലിൽ വിജയ് സേതുപതി നിർമ്മാതാക്കളുമായി ചിത്രത്തിൽ അഭിനയിക്കുന്നതിനായുള്ള കരാറൊപ്പിടുകയുണ്ടായി. ഈ ചലച്ചിത്രത്തിൽ ഒരു വില്ലൻ കഥാപാത്രത്തെയായിരിക്കും വിജയ് സേതുപതി അവതരിപ്പിക്കുന്നതെന്ന വലിയ അഭ്യൂഹങ്ങൽ ഉണ്ടായിരുന്നു. എന്നാൽ കാർത്തിക് സുബ്ബരാജിനെ വിശ്വാസമാണെന്നും തിരക്കഥ കേൾക്കണമെന്നു പോലും ആവശ്യപ്പെട്ടില്ലെന്നും വിജയ് സേതുപതി പറയുകയുണ്ടായി. പ്രശസ്ത ചലച്ചിത്ര നടനായ നവാസുദീൻ സിദ്ദീഖി 2018 ജൂലൈ മാസത്തിൽ ചിത്രീകരണ സംഘത്തോടൊപ്പം ചേർന്നു. കൂടാതെ കാർത്തിക്കിന്റെ ചലച്ചിത്രങ്ങളിലെ സ്ഥിരം സാന്നിധ്യങ്ങളായ ബോബി സിംഹ, സാനന്ത് എന്നിവരും മറ്റ് പ്രധാന കഥാപാത്രങ്ങളെ അവതരിപ്പിക്കുന്നതിനായി കരാറൊപ്പിട്ടു. ഗുരു സോമസുന്ദരം, രാംദാസ്, ദീപക് പരമേഷ്, മലയാള ചലച്ചിത്രമായ കമ്മട്ടിപ്പാടത്തിലൂടെ ശ്രദ്ധേയനായ മണികണ്ഠൻ ആചാരി എന്നിവരാണ് മറ്റ് സഹകഥാപാത്രങ്ങളെ അവതരിപ്പിക്കുന്നത്.
കേന്ദ്ര സ്ത്രീ കഥാപാത്രത്തെ അവതരിപ്പിക്കുന്നതിനായി 2018 മാർച്ചിൽ തന്നെ സംവിധായകനും സംഘവും തൃഷ, ദീപിക പദുക്കോൺ, അഞ്ജലി എന്നിവരുമായി ചർച്ച നടത്തിയിരുന്നു. എന്നാൽ മൂവരും ഉടൻതന്നെ താൽപ്പര്യം പ്രകടിപ്പിക്കുകയുണ്ടായില്ല. 2018 ജൂലൈയിൽ മറ്റൊരു മുഖ്യ കഥാപാത്രത്തെ അവതരിപ്പിക്കുന്നതിനായി സിമ്രൻ ചിത്രീകരണ സംഘത്തോടൊപ്പം ചേർന്നുവെന്ന് നിർമ്മാതാക്കളായ സൺ പിക്ചേഴ്സ് അറിയിച്ചു. ഇതിനെത്തുടർന്ന് 2018 ഓഗസ്റ്റിലാണ് തൃഷയും നിർമ്മാതാക്കളുമായി കരാറൊപ്പിട്ടത്. രജനികാന്തിനോടൊപ്പം ചിത്രത്തിൽ മാളവിക മോഹനനും ഒരു കഥാപാത്രത്തെ അവതരിപ്പിക്കുന്നുണ്ട്. സാനന്തിനോടൊപ്പം മറ്റൊരു സഹനടിയായി അഭിനയിക്കുന്നത് മേഘ ആകാശ് ആണ്. ആദ്യ ചലച്ചിത്രങ്ങളായ ബൂമറാങ്, എന്നൈ നോക്കി പായും തോട്ട, ഒരു പക്ക കഥൈ എന്നിവ പുറത്തിറങ്ങുന്നതിനു മുൻപു തന്നെ മേഘ ആകാശുമായി നിർമ്മാതാക്കൾ കരാറൊപ്പിട്ടിരുന്നു. ഒക്ടോബർ ആദ്യ വാരത്തിൽ തമിഴ് ചലച്ചിത്ര സംവിധായകനായ എം. ശശികുമാറും കാസ്റ്റിനോടൊപ്പം ചേർന്നു.
ചിത്രീകരണം
ഡാർജിലിങ്ങിലെ കുഴ്സ്യോങിലെ സെന്റ് മേരീസ് ഹില്ലിൽ സ്ഥിതി ചെയ്യുന്ന ഈസ്റ്റേൺ ഫോറസ്റ്റ് റേഞ്ചേഴ്സ് കോളേജിൽ വച്ച് 2018 ജൂൺ 7 – നായിരുന്നു ചിത്രത്തിന്റെ ആദ്യ ഷെഡ്യൂൾ ചിത്രീകരണം ആരംഭിച്ചത്. ഡാർജിലിങ്ങിലും സമീപപ്രദേശങ്ങളിലുമായി ഒരു മാസത്തോളം ചിത്രീകരണം നടത്തുകയുണ്ടായി. ഈ കാലയളവിൽ അവിടെയുള്ള സെന്റ് പോൾ സ്കൂൾ, മൗണ്ട് ഹെർമോൺ സ്കൂൾ എന്നിവിടങ്ങളിലും ചിത്രീകരണം നടത്തിയിരുന്നു. ആദ്യ ഷെഡ്യൂൾ പൂർത്തിയാക്കുന്നതിന്റെ ഭാഗമായി വീണ്ടും ആറ് ദിവസങ്ങൾ കൂടി കുഴ്സ്യോങിൽ ചിത്രീകരണം നടത്തുകയുണ്ടായി. ആദ്യ ഷെഡ്യൂൾ ചിത്രീകരണം പുരോഗമിക്കുന്നതിനിടെ ലക്നൗവിലെ ചാർബാഗിൽ വച്ച് 150 പ്രാദേശിക അഭിനേതാക്കളെ തിരഞ്ഞെടുക്കുന്നതിനായുള്ള ഓഡിഷനും നടത്തിയിരുന്നു. ചിത്രീകരണം നടത്തുന്നതിനിടെ രാഷ്ട്രീയ പ്രവർത്തകനായ ഗൗതം ദേബിനെ രജനികാന്ത് സന്ദർശിക്കുകയും തുടർന്ന് സമീപപ്രദേശങ്ങളിൽ സുരക്ഷാതടസ്സങ്ങളില്ലാതെ ചിത്രീകരണം നടത്തുകയും ചെയ്തു. കൂടാതെ ആ പ്രദേശത്തെ ടൂറിസം പ്രമോഷനും രജനികാന്ത് തന്നെ ചെയ്യുകയുണ്ടായി.
ശബ്ദട്രാക്ക്
അനിരുദ്ധ് രവിചന്ദറാണ് ചലച്ചിത്രത്തിന്റെ സംഗീത സംവിധാനം നിർവ്വഹിക്കുന്നത്. ഇതിനുമുൻപ് കാർത്തിക് സുബ്ബരാജിന്റെ എല്ലാ ചലച്ചിത്രങ്ങളിലും സന്തോഷ് നാരായണനായിരുന്നു സംഗീത സംവിധായകൻ.
അവലംബം
വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ വർഗ്ഗം:2019-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:വിജയ് സേതുപതി അഭിനയിച്ച ചലച്ചിത്രങ്ങൾ
വുയി പർവ്വതം
99.975 ഹെക്ടറാണ് ലോക പൈതൃക മേഖലയിൽ ഉൾപ്പെടുത്തിയിരിക്കുന്നത്. അതിനെ നാലായി ഭാഗിച്ചിരിക്കുന്നു. നയൻ ബെൻഡ് സ്ട്രീം ഇക്കോളജിക്കൽ പ്രൊട്ടക്റ്റഡ് ഏരിയയാണ് മധ്യഭാഗത്ത് വരുന്നത്. അതിനിരുവശത്തുമായി വുയിഷാൻ ദേശീയ പാരിസ്ഥിതിക സംരക്ഷിത മേഖലയും, വുയിഷാൻ ദേശീയ പ്രകൃതിരമണീയ പ്രദേശവും സ്ഥിതിച്ചെയ്യുന്നു. ചൈനയിലെ പുരാതന ഹാൻ രാജവംശത്തിന്റെ അവശേഷിപ്പുകളുള്ള പ്രദേശങ്ങളാണ് നാലാമത വരുന്നത്.
ചൈനീസ് ഉപോഷ്ണമേഖലാ മഴക്കാടുകൾ നിറഞ്ഞ പ്രദേശമാണ് വുയിഷാൻ. ഇവിടത്തെ ജൈവവൈവിധ്യവും പ്രശസ്തമാണ്. 30ലക്ഷം വർഷങ്ങൾക്കും മുൻപേ ഹിമയുഗത്തിനും മുന്നേ തന്നെ ഈ പർദേശത്ത് ജൈവസാനിധ്യം നിലനിന്നിരുന്നു. 1873മുതൽക്കെ ജീവശാസ്ത്രജ്ഞർ ഈ പ്രദേശത്ത് ഗവേഷണങ്ങളിൽ ഏർപ്പെട്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:ചൈനയിലെ ലോകപൈതൃകകേന്ദ്രങ്ങൾ വർഗ്ഗം:ചൈനയിലെ പർവ്വതങ്ങൾ വർഗ്ഗം:ചൈനയിലെ ദേശീയോദ്യാനങ്ങൾ
മില്ല്യൺ ഡെത്ത് സ്റ്റഡി
ഇന്ത്യ യിൽ നടന്നുകൊണ്ടിരിക്കുന്ന ഒരു അകാലമരണസാദ്ധ്യതാ പഠനമാണ് മില്ല്യൺ ഡെത്ത് സ്റ്റഡി (The Million Death Study- MDS). 1998ൽ ആരംഭിച്ച ഈ പഠനം ഇപ്പോഴും തുടരുകയാണ്. 14 ദശലക്ഷം ഇന്ത്യക്കാരെ ഉൾപ്പെടുത്തി നടത്തുന്ന പഠനത്തിൽ പൊതുജനാരോഗ്യ നയം രൂപപ്പെടുത്താൻ സഹായകമായ രീതിയിൽ 10 ലക്ഷം മരണങ്ങളിൽ മരണകാരണങ്ങളും രോഗബാധയുടെ ക്രമവും കണ്ടെത്താനായി വാചിക പോസ്റ്റ്മോർട്ടം നടത്തുന്നതാണ് പഠനരീതി. പഠനത്തിലെ പ്രധാന പരിശോധകൻ സെന്റർ ഫോർ ഗ്ലോബൽ ഹെൽത് റിസേർച്ച് ഡയറക്ടറും കാനഡയിലെ ടോറന്റോ യൂണിവേഴ്സിറ്റിയിലെ ദല്ല ലാന സ്കൂൾ ഓഫ് പബ്ലിക് ഹെൽത്തിലെ എപ്പിഡെമിയോളജി പ്രൊഫസറുമായ ഡോ. പ്രഭാത് ഝാ ആണ്.
പശ്ചാത്തലം
മരണത്തിന് തൊട്ടുമുൻപുള്ള ആശുപത്രി പരിചരണത്തിലും വൈദ്യസേവനത്തിലും  ഉന്നത നിലവാരം പുലർത്തുന്ന ഉയർന്ന വരുമാന രാജ്യങ്ങളിലെ അവസ്ഥയിൽ നിന്ന് വ്യത്യസ്തമായി മറ്റ് ഇടത്തരം-താഴ്ന്ന വരുമാന രാജ്യങ്ങളിലെ പോലെ ഇന്ത്യയിൽ മരണങ്ങളിൽ വലിയൊരുഭാഗം (75%ൽ അധികം) വൈദ്യസഹായം ലഭിക്കാൻ സാദ്ധ്യതയില്ലാത്ത രീതിയിൽ വീടുകളിലാണ് നടക്കുന്നത്. ഇതിന്റെ ഫലമായി ആഗോള തലത്തിൽ എല്ലാ വർഷവും 60 ദശലക്ഷം മരണങ്ങൾ -ഇന്ത്യയിൽ വീടുകളിൽ നടക്കുന്ന മരണങ്ങളിൽ പകുതിയും- രേഖപ്പെടുത്താതെയും വൈദ്യശാസ്ത്രപരമായി സാക്ഷ്യപ്പെടുത്തിയ മരണകാരണം ഇല്ലാതെയും പോവുകയാണ്. ആശുപത്രികൾ നടക്കുന്ന മരണങ്ങൾ ആരോഗ്യപ്രവർത്തകർ സാക്ഷ്യപ്പെടുത്തിയ ഔദ്യോഗിക മരണസർട്ടിഫിക്കറ്റുകളോടെ രേഖപ്പെടുത്തപ്പെടുന്നുണ്ട്. വീടുകളിൽ നടക്കുന്ന, മുൻപ് രേഖപ്പെടുത്തപ്പെടാതെ പോയിരുന്ന മരണങ്ങളെ പഠിക്കാനും ഇന്ത്യയിലെ രോഗബാധാ ക്രമത്തിന്റെ കൂടുതൽ പ്രാതിനിധ്യ സ്വഭാവമുള്ള സ്ഥിതിവിവരക്കണക്കുകൾ ലഭ്യമാക്കാനും ലക്ഷ്യമിട്ടാണ് മില്ല്യൺ ഡെത്ത് സ്റ്റഡി (MDS) രൂപകല്പന ചെയ്തത്.
രീതിശാസ്ത്രം
1998 മുതൽ 2014 വരെയുള്ള പഠനകാലത്ത് പരിശോധകർ റജിസ്റ്റ്രാർ ജനറൽ ഓഫ് ഇന്ത്യയുമായി യോജിച്ച് ഏതാണ്ട്10 ലക്ഷം മരണങ്ങളുടെ വൈദ്യശാസ്ത്രപരമായ കാരണങ്ങൾ കണ്ടെത്താനായി ഏകദേശം 2.4 പ്രാതിനിധ്യ സ്വഭാവമുള്ള കുടുംബങ്ങളിലെ 14 ദശലക്ഷം ആളുകളെ നിരീക്ഷിക്കുന്നു. മില്ല്യൺ ഡെത്ത് സ്റ്റഡി (MDS) അകാലമരണസാദ്ധ്യത കണ്ടെത്താനുള്ള ലോകത്തെ തന്നെ ഏറ്റവും വലിയ പഠനമാണ്.
പരിശീലനം സിദ്ധിച്ച സർവെയർമാർ വഴി അടിസ്ഥാന വിവരങ്ങൾ ശേഖരിക്കുന്നതിന് സാമ്പ്ലിങ് ഫ്രെയിംവർക്ക് ആയി MDS ഉപയോഗിച്ചത് റെജിസ്ട്രാർ ജനറൽ ഓഫ് ഇന്ത്യ 1971 മുതൽ നടത്തി വരുന്ന സാമ്പിൾ റെജിസ്ട്രേഷൻ സിസ്റ്റത്തിനെ (Sample Registration System (SRS) ആണ്.  1998ൽ പഠനത്തിന്റെ ആരംഭത്തോടെ MDS ന്റെ സഹകാരികൾ സാമ്പിൾ റെജ്ജിസ്ട്രേഷൻ സിസ്റ്റത്തിന്റെ ആകെ വലിപ്പത്തെ വിജയകരമായി വികസിപ്പിച്ചു.
സർവേയർമാർ സാമ്പിളിൽ ഉൾപ്പെട്ട വീടുകളിൽ 6 മാസത്തിൽ ഒരിക്കൽ സന്ദർശിച്ച് മരണങ്ങൾ നടന്നിട്ടുണ്ടെങ്കിൽ അതിന്റെ വിവരങ്ങൾ ശേഖരിക്കുന്നു. ഒരു മരണം റിപ്പോർട്ട് ചെയ്യപ്പെട്ടാൽ വാചിക പോസ്റ്റ്മോർട്ടം രീതി ഉപയോഗിച്ച് അടുത്ത കുടുംബാംഗവുമായി അഭിമുഖം നടത്തി മരണമടഞ്ഞയാളുടെ മരണത്തിനു തൊട്ടുമുൻപുള്ള ആരോഗ്യസ്ഥിതി മനസ്സിലാക്കുകയും മരണത്തിലേക്ക് നയിച്ച സംഭവങ്ങളുടെ വിവരണം രേഖപ്പെടുത്തുകയും ചെയ്യുന്നു. എഴുതിത്തയ്യാറാക്കിയ ഈ വിവരം ഉപയോഗിച്ച് പരിശീലനം ലഭിച്ച ചികിത്സകർ അന്താരാഷ്ട്ര രോഗ വർഗീകരണ കോഡ് ഉപയോഗിച്ച് സാദ്ധ്യമായ മരണകാരണം കണ്ടെത്തുന്നു. കൃത്യത ഉറപ്പുവരുത്തുന്നതിനായി ഓരോ മരണത്തിന്റെയും വിവരങ്ങൾ രണ്ട് ചികിത്സകർക്ക് കൊടുക്കുകയും കണ്ടെത്തിയ മരണകാരണത്തെ സംബന്ധിച്ച് തർക്കമുണ്ടായാൽ ഒരു മുതിർന്ന ചികിത്സകൻ അന്തിമ തീർപ്പുകൽപ്പിക്കുകയും ചെയ്യുന്നു.
പഠനത്തിന് 2 പ്രധാന ഘട്ടങ്ങൾ ഉണ്ടായിരുന്നു. ആദ്യഘട്ടത്തിൽ (1998-2003) സാമ്പിളിൽ ഉൾപ്പെട്ട കുടുംബങ്ങളിൽ നിന്ന് 3 ലക്ഷം മരണങ്ങളുടെ വിവരങ്ങൾ ശേഖരിക്കുകയും രണ്ടാം ഘട്ടത്തിൽ (2004-2014) പഠനത്തിന്റെ ലക്ഷ്യമായ 10 ലക്ഷം മരണങ്ങൾ എന്ന ലക്ഷ്യത്തിലേക്കെത്താൻ ആവശ്യമായ 7 ലക്ഷം മരണങ്ങളുടെ വിവരങ്ങൾ ശേഖരിക്കുകയും ചെയ്തു.
MDS ന്റെ പ്രധാന ഫലങ്ങൾ
ലോകാരോഗ്യസംഘടന യുടെ ഇന്ത്യയിലെ രോഗനിരക്കുകളുടെ കണക്കുകൾ ആശുപത്രിരേഖകളിലുള്ള വൈദ്യശാസ്ത്രപരമായി സാക്ഷ്യപ്പെടുത്തിയ മരണകാരണങ്ങളെ അടിസ്ഥാനമാക്കിയുള്ളതാണെങ്കിൽ MDS ന്റെ പഠനഫലങ്ങൾ ഗ്രാമീണമേഖലകളിലെ രേഖപ്പെടുത്താത്ത മരണങ്ങളുടെ പ്രാതിനിധ്യസ്വഭാവമുള്ള സ്ഥിതിവിവരക്കണക്കുകൾ മുന്നോട്ട് വെക്കുന്നു. MDS ന്റെ അടിസ്ഥാനത്തിൽ ആശുപത്രി മരണങ്ങളിലെ മരണകാരണങ്ങളുമായി ഉള്ള താരതമ്യപഠനങ്ങളുടെ ഫലങ്ങൾ:
മില്ല്യൺ ഡെത്ത് സ്റ്റഡി ആധാരമാക്കി ഒരു വർഷത്തെ മരണങ്ങളുടെ കണക്കുകൾ:
സ്ഥലസംബന്ധിയായ വിവരങ്ങളോട് ചേത്ത് MDS ന്റെ വിവരങ്ങൾ ചേർത്ത് വിശകലനം ചെയ്യുമ്പോൾ മനസ്സിലാകുന്നത് ഓരോരോഗത്തിനും ഇന്ത്യയിലുടനീളം വ്യത്യസ്തമായ ആധിക്യമാണുള്ളത് എന്നാണ്. ഇതിൽ നിന്ന് പ്രാദേശിക ഘടകങ്ങൾ അകാലമരണകാരണങ്ങളെ സ്വാധീനിക്കുന്നുണ്ട് എന്നും അവ പൊതുവിൽ ഒഴിവാക്കാനാവുന്നവയുമാണെന്ന് മനസ്സിലാക്കാം. ഉദാഹരണത്തിന് ഗർഭാശയഗള ക്യാൻസർ മൂലമുള്ള മരണങ്ങളുടെ ദേശീയ ശരാശരി 30000 ആയിരിക്കുമ്പോൾ ജമ്മുകശ്മീരിലും ആസാമിലും അത് 6000 മാത്രമാണ്.
വിമർശനങ്ങൾ
MDSനെക്കുറിച്ച് ശ്രദ്ധേയമായ ഒട്ടേറെ വിമർശനങ്ങൾ പ്രസിദ്ധീകരിക്കപ്പെട്ടിട്ടുണ്ട്.
ഇന്ത്യൻ സാമ്പിൾ റെജിസ്ട്രേഷൻ സിസ്റ്റത്തെ വിവരങ്ങൾക്കായി ആശ്രയിക്കുന്നത് വിശാലമായ ഒരു സാമ്പിൾ സാദ്ധ്യമാക്കുന്നു. എന്നാൽ 7 597 സാമ്പ്ലിംഗ് യൂണിറ്റുകളും  24 ലക്ഷം കുടുംബങ്ങളും ഉണ്ടെങ്കിലും ഈ സാമ്പിൾ 100 കോടി ജനങ്ങളും പ്രതിവർഷം 95 ലക്ഷം മരണങ്ങളും ഉള്ള ഇന്ത്യൻ ജനസംഖ്യയുടെ വളരെ ചെറിയ അംശം മാത്രമാണ്.
MDS കൂടുതൽ ശ്രദ്ധ കൊടുക്കുന്നത് മുതിർന്നവരുടെ മരണങ്ങളിലാണ്. സാമ്പ്ലിംഗ് ഫ്രെയിംവർക്ക് മാതൃമരണങ്ങൾ വളരെക്കുറച്ചേ കണ്ടെത്തുന്നുള്ളൂ. മാതൃമരണങ്ങളെയും അവയ്ക്ക് നവജാതശിശുമരണങ്ങളുമായുള്ള ബന്ധത്തെയും  വിശകലനം ചെയ്യാൻ തക്ക സ്ഥിതിവിവരശാസ്ത്രപരമായ ശേഷി ഈ പഠനത്തിനില്ല എന്നാണ് ഇത് സൂചിപ്പിക്കുന്നത്. വിവരശേഖരണ ഘട്ടത്തിൽ മാതൃ-ശിശു ആരോഗ്യത്തെക്കുറിച്ചുള്ള കൂടുതൽ സൂചകങ്ങൾ ഉൾപ്പെടുത്തിയിരുന്നെങ്കിൽ അകാല മരണസാദ്ധ്യതയെക്കുറിച്ചുള്ള കൂടുതൽ വിശദമായ പഠനമായി മാറുമായിരുന്നു.
മരിച്ചയാളിന്റെ അടുത്ത ബന്ധുവിൽ നിന്ന് കിട്ടുന്ന ലക്ഷണങ്ങളിൽ നിന്ന് പരിശീലനം സിദ്ധിച്ച ചികിത്സകർക്ക് മിക്ക മരണകാരണങ്ങളും തിരിച്ചറിയാനാകും എന്ന ധാരണയിലാണ് വാചിക പോസ്റ്റ്മോട്ടം രീതി പ്രവർത്തിക്കുന്നത്. ടെറ്റനസ് പോലെ വ്യക്തമായ ലക്ഷണങ്ങളുള്ള രോഗങ്ങളിൽ രോഗം തിരിച്ചറിയുന്നത് ലളിതമാണ്. എന്നാൽ മലേറിയ പോലെയുള്ള രോഗങ്ങളിലെ പനി പോലെ പല രോഗങ്ങളിലും പൊതുവായുള്ള രോഗലക്ഷണങ്ങളിൽ നിന്ന് രോഗം തിരിച്ചറിയുന്നത് പ്രയാസമാണ്. 70 വയസ്സിനു മുകളിൽ പ്രായമുള്ള ആളുകളിൽ മരണകാരണം തിരിച്ചറിയുന്നതിൽ വാചിക പോസ്റ്റ്മോർട്ടം പ്രയോജനരഹിതമാണ്.
MDS പോലെയുള്ള ബൂട്ട്സ്ട്രാപ്പ് രീതികളെ അപേക്ഷിച്ച് കമ്പ്യൂട്ടർ മോഡലിംഗ് പോലെയുള്ള ആധുനിക രീതികൾ ഉപയോഗിച്ച് രോഗബാധാ ക്രമങ്ങൾ പഠിക്കുന്നതിനുള്ള മെച്ചത്തെക്കുറിച്ച് സംവാദങ്ങൾ നടന്നുകൊണ്ടിരിക്കുന്നു
മില്ല്യൺ ഡെത്ത് സ്റ്റഡിയുടെ തുടർച്ച
2000-2010 കാലഘട്ടത്തിലും അതിനുശേഷവും ഇന്ത്യാ ഗവണ്മെന്റിന്റെ പല പൊതുജനാരോഗ്യസംബന്ധമായ തീരുമാനങ്ങളെയും MDS വഴികിട്ടിയ വിവരങ്ങൾ സ്വാധീനിച്ചിട്ടുണ്ട്. ചെലവുകുറഞ്ഞ രീതിയിൽ വിവരം ശേഖരിക്കുകയും വെർബൽ പോസ്റ്റ്മോർട്ടം രീതി ഉപയോഗിച്ച് മരണകാരണം കണ്ടെത്തുകയും ചെയ്യുന്ന MDSന്റെ രീതി ഒട്ടേറെ താഴ്ന്ന വരുമാനമുള്ളതും ഇടത്തരം വരുമാനമുള്ളതുമായ രാജ്യങ്ങളിൽ ഈ പഠനം പകർത്തുന്നതിന് താല്പര്യമുണർത്താൻ കാരണമായിട്ടുണ്ട്.
ഹുമ ഖുറേഷി
ഹുമ സലീം ഖുറേഷി (ജനനം: 28 ജൂലൈ 1986) ഒരു ഇന്ത്യൻ ചലച്ചിത്രനടിയും മോഡലുമാണ്. മൂന്നു പ്രാവശ്യം മികച്ച നടിക്കുള്ള ഫിലിം ഫെയർ അവാർഡിന് നാമനിർദ്ദേശം ചെയ്യപ്പെട്ടിരുന്നു.
ഡൽഹി സർവ്വകലാശാലയിൽ നിന്ന് ചരിത്രത്തിൽ ബിരുദം നേടിയ ഖുറേഷി നാടകനടിയായും മോഡലായും പ്രവർത്തിച്ചിരുന്നു. നിരവധി നാടക പ്രവർത്തനങ്ങൾക്കു ശേഷം അവർ മുംബൈയിലേയ്ക്ക് പോകുകയും അവിടെ ടെലിവിഷൻ പരസ്യങ്ങളിൽ അഭിനയിക്കാനായി ഹിന്ദുസ്ഥാൻ യൂണിലിവറുമായി രണ്ടുവർഷത്തേയ്ക്ക് കരാറിൽ ഒപ്പുവയ്ക്കുകയും ചെയ്തു. സാംസങ് മൊബൈലിന്റ പരസ്യ ഷൂട്ടിങിനിടയിൽ അനുരാഗ് കശ്യപ് അവരിലുള്ള അഭിനയ കഴിവിനെ തിരിച്ചറിയുകയും അദ്ദേഹത്തിന്റെ കമ്പനിയുമായി മൂന്ന് സിനിമകൾക്ക് വേണ്ടി കരാറിൽ ഒപ്പുവയ്ക്കുകയും ചെയ്തു.
ചലച്ചിത്രരംഗം
അനുരാഗ് കശ്യപ് സംവിധാനം ചെയ്ത് 2012 ജൂൺ 22 ന് റിലീസ് ചെയ്ത രണ്ട് ഭാഗങ്ങളായിട്ടുള്ള ഹിന്ദി കുറ്റാന്വേഷണ നാടക ചലച്ചിത്രമായ ഗാങ്സ് ഓഫ് വാസേപൂർ (ഫിലിം സീരീസ്) എന്ന ചലച്ചിത്രത്തിൽ ആണ് ഖുറേഷി അരങ്ങേറ്റം കുറിച്ചത്. ഈ ചലച്ചിത്രത്തിലുള്ള അവരുടെ അഭിനയത്തിന് ഫിലിം ഫെയർ അവാർഡ് ഫോർ ബെസ്റ്റ് ഫീമെയിൽ ഡിബട്ട് അവാർഡിലും ബെസ്റ്റ് സപ്പോർട്ടിംഗ് ആക്ട്രസ് അവാർഡിലും നാമനിർദ്ദേശം ചെയ്യപ്പെട്ടിരുന്നു. 2012 മേയിൽ കാൻ ഫെസ്റ്റിവലിൽ കാൻ ഡയറക്ടേഴ്സ് ഫോർട്ട്നൈറ്റ് സെക്ഷനിൽ 319 മിനിട്ടുനേരം ഈ ചലച്ചിത്രം പ്രദർശിപ്പിച്ചിരുന്നു.
ജീവിതരേഖ
1986 ജൂലൈ 28 ന് ഇന്ത്യയിലെ ന്യൂഡൽഹിയിൽ ഒരു മുസ്ലീം കുടുംബത്തിലാണ് ഖുറേഷി ജനിച്ചത്. അവരുടെ പിതാവ് സലീം ഒരു ഹോട്ടലുടമയായിരുന്നു. സലീംസ് എന്ന പേരിൽ ഹോട്ടൽ ശൃംഖല തന്നെയവർക്കുണ്ടായിരുന്നു. അവരുടെ അമ്മ അമീന ഖുറേഷി കാശ്മീരി വീട്ടമ്മയായിരുന്നു. അഭിനേതാവായ സാക്വിബ് സലീം ഉൾപ്പെടെ അവർക്ക് മൂന്നുസഹോദരന്മാരുണ്ട്. ഖുറേഷി കുട്ടിയായിരിക്കുമ്പോൾ തന്നെ അവരുടെ കുടുംബം സൗത്ത് ഡെൽഹിയിലുള്ള കൽക്കജിയിലേയ്ക്ക് മാറി താമസിച്ചിരുന്നു.
ഊഴം (ചലച്ചിത്രം)
ജിത്തു ജോസഫ് തിരക്കഥയെഴുതി സംവിധാനം ചെയ്ത് 2016ൽ പുറത്തിറങ്ങിയ മലയാളചലച്ചിത്രമാണ് ഊഴം. പൃഥ്വിരാജ് കേന്ദ്രകഥാപാത്രത്തെ അവതരിപ്പിക്കുന്ന ഈ ചിത്രം നിർമ്മിച്ചിരിക്കുന്നത് ജി. ജോർജ്ജ്, ആന്റ്റോ പടിഞ്ഞാറേക്കര എന്നിവർ ചേർന്നാണ്. ബാലചന്ദ്രമേനോൻ, ദിവ്യ പിള്ള, നീരജ് മാധവ്, ജയപ്രകാശ് തുടങ്ങിയവരാണ് മറ്റു പ്രധാന വേഷങ്ങളിലെത്തുന്നത്. പ്രതികാരകഥ പറയുന്ന ഈ ത്രില്ലർ ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നത് ഷാംദത് സൈനുദ്ദീൻ ആണ്. 2016 സെപ്തംബർ 8 ന് ഊഴം പ്രദർശനത്തിനെത്തി.
ഹുമ ഖുറേഷി
ജീവിതരേഖ
ഡൽഹി സർവ്വകലാശാലയിലെ ഗാർഗി കോളേജിൽ നിന്നും ചരിത്രത്തിൽ ബിരുദം നേടിയ ഖുറേഷി തുടർന്ന് ആക്ട്1 തിയറ്റർ ഗ്രൂപ്പിൽ ചേരുകയും കുറച്ച് നാടകങ്ങളിൽ അഭിനയിക്കുകയും ചെയ്തു. എൻ. കെ. ശർമ്മയായിരുന്നു അവരുടെ അഭിനയ ഗുരു. അദ്ദേഹത്തിൽ നിന്നാണ് ഖുറേഷി അഭിനയത്തിന്റെ ബാലപാഠങ്ങൾ പഠിച്ചത്. നിരവധി എൻജിഒകളിൽ പ്രവർത്തിച്ചിരുന്നതുകൂടാതെ ഖുറേഷി ഡോക്കുമെന്ററി ഫിലിംമേക്കേഴ്സിന്റെ അസിസ്റ്റന്റായി പ്രവർത്തിക്കുകയും ചെയ്തിരുന്നു.
ഊഴം (ചലച്ചിത്രം)
കഥ
സൂര്യയുടെ (പൃഥ്വിരാജ് സുകുമാരൻ) കുടുംബാംഗങ്ങളുടെ കാതഖർക്കെതിരെയുള്ള പ്രതികാരകഥയാണിത്.ആത്മാർത്ഥമായി ജോലിചെയ്യുന്ന ഉദ്യോഗസ്ഥനും ഹെൽത്ത് ഇൻസ്പെക്ടർ കൃഷ്ണമൂർത്തിയുടെ (ബാലചന്ദ്ര മേനോൻ) മകനായ സൂര്യ യുഎസ്-ൽ ഒരു പൊളിക്കൽ വിദഗ്ദ്ധനായി പ്രവർത്തിക്കുന്നു. സഹോദരിയുടെ വിവാഹനിശ്ചയത്തിനായി അദ്ദേഹം ജന്മനാട്ടിലേക്ക് മടങ്ങുന്നു. യുഎസിൽ തിരിച്ചെത്തിയ ശേഷം, തന്റെ സഹോദരിയുമായി വീഡിയോ ചാറ്റ് ചെയ്യുമ്പോൾ, വീഡിയോ ചാറ്റിലൂടെ സൂര്യ ചില ഗുണ്ടകൾ തന്റെ കുടുംബത്തെ മുഴുവൻ കൊലപ്പെടുത്തിയത് കാണുന്നു. ഈ വിനാശകരമായ സംഭവം അവനെ വിറപ്പിക്കുന്നു. അതേ ദിവസം തന്നെ അദ്ദേഹത്തിന്റെ പ്രതിശ്രുത വധു ഗായത്രിയുടെ (ദിവ്യ പിള്ള) സഹോദരൻ (കിഷോർ സത്യ),പോലീസ് സൂപ്രണ്ട് കൊല്ലപ്പെടുന്നു. ഒരു മുൻ സോഫ്റ്റ്വെയർ എഞ്ചിനീയറായ സൂര്യയും ദത്തെടുത്ത സഹോദരൻ അജ്മലും (നീരജ് മാധവ്), ഗായത്രി എന്നിവരും ഒരു ഫാർമസ്യൂട്ടിക്കൽ കമ്പനിയുടെ സി.ഇ.ഒയ്ക്കെതിരെ പ്രത്യേക വൈദഗ്ദ്ധ്യം കൊണ്ട് എതിരാളികൾക്കെതിരെ പ്രതികാരം ചെയ്യാൻ പുറപ്പെട്ടു.
പുറത്തേക്കുള്ള കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ
ഹുമ ഖുറേഷി
ജീവിതരേഖ
ടെലിവിഷൻ പരസ്യങ്ങളിൽ അഭിനയിക്കാനായി ഹിന്ദുസ്ഥാൻ യൂണിലിവറുമായി ഖുറേഷി രണ്ടുവർഷത്തേയ്ക്ക് കരാറിൽ ഒപ്പുവയ്ക്കുകയും ചെയ്തു. സാംസങ് മൊബൈൽ, നെരോലാക്, വിറ്റ മാരി, സഫോല ഓയിൽ, മെഡെർമ ക്രീം, പിയേഴ്സ് സോപ്പ് എന്നീ പരസ്യചിത്രങ്ങളിലും അഭിനയിച്ചു. സാംസങ് മൊബൈലിന്റ പരസ്യ ഷൂട്ടിങ് ആമിർ ഖാനോടൊപ്പമായിരുന്നു. നെരോലാകിന്റെ പരസ്യ ഷൂട്ടിങ് ഷാരൂഖ് ഖാനോടൊപ്പമായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:1986-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ
ശ്രീ സി. അച്യുതമേനോൻ ഗവണ്മെന്റ് കോളേജ്
ശ്രീ സി അച്യുതമേനോൻ ഗവണ്മെന്റ് കോളേജ് തൃശൂരിലെ കുട്ടനെല്ലൂരിലാണ് സ്ഥിതിചെയ്യുന്നത്. ഈ കോളേജ് കാലിക്കട്ട് സർവ്വകലാശാലയുടെ കീഴിലാണ് പ്രവർത്തിക്കുന്നത്. ഇവിടെ ഹോസ്റ്റൽ സൗകര്യങ്ങൾ ഉണ്ട്. ആർട്സ്, സയൻസ്, കൊമേഴ്സ് വിഷയങ്ങളിലുള്ള ബാച്‍ലർ ഡിഗ്രി കോഴ്സുകൾ ഇവിടെ നടത്തപ്പെടുന്നു.
ചരിത്രം
1972 ലാണ് തൃശ്ശൂർ ഗവണ്മെന്റ് കോളേജ് സ്ഥാപിതമായത്. തൃശൂരിൽ ഒരു ഗവണ്മെന്റ് കോളേജ് വേണമെന്നുള്ള സമൂഹത്തിന്റെ വിവിധ കോണിൽ നിന്നുള്ള് ആവശ്യത്തെത്തുടർന്നാണ് ഇത് സംഭവിച്ചത്. ഉന്നത വിദ്യാഭ്യാസ രംഗത്തെ മികവ് പ്രോത്സാഹിപ്പിക്കുന്നതിനും സമൂഹത്തിലെ പിന്നോക്ക വിഭാഗങ്ങളുടെ ഉന്നമനവും ലക്ഷ്യമാക്കിയാണ് കോളേജ് സ്ഥാപിതമായത്. 1972 ഓഗസ്റ്റ് 14 ന് ഇപ്പോഴത്തെ ഗവണ്മെന്റ് ട്രെയിനിംഗ് കോളേജിന്റെ ക്യാമ്പസിൽ 200 കുട്ടികളും 9 അദ്ധ്യാപകരുമായാണ് ഈ കോളേജ് പ്രവർത്തനമാരംഭിച്ചത്. പ്രഫ. സുബ്ബയ്യൻ ടി.ആറായിരുന്നു ആദ്യത്തെ പ്രിൻസിപ്പാൾ. തേഡ് ഗ്രൂപ്പിനും ഫോർത്ത് ഗ്രൂപ്പിനുമുള്ള ഓരോ പ്രീഡിഗ്രിബാച്ചും ചരിത്രത്തിനും കൊമേഴ്സിനുമുള്ള ഡിഗ്രിബാച്ചുകളുമായാണ് കോളേജിന്റെ തുടക്കം. 28 ഒക്ടോബർ 1972 ന് അന്നത്തെ മുഖ്യമന്ത്രിയായിരുന്ന സി. അച്യുതമേനോനാണ് കോളേജിന്റെ ഉദ്ഘാടനം നിർവ്വഹിച്ചത്. 1976 ൽ ബി.എ. ഇംഗ്ലീഷും 1978 ൽ ബി.കോമും തുടങ്ങി. 1984 ലാണ് ആദ്യ എം.കോം ബാച്ച് തുടങ്ങിയത്. ഇതോടെ ഇത് ഒരു പോസ്റ്റ് ഗ്രാജ്യുവേറ്റ് കോളേജായി മാറി.
കോളേജിന്റെ നല്ല പ്രകടനത്തിനും വികസനത്തിനുമുള്ള സാധ്യതയെ അംഗീകരിക്കുകയും കുട്ടനാട്ടൂരിൽ സ്വന്തമായി ഒരു 25 ഏക്കർ ഉള്ള ക്യാമ്പസിലേക്ക് കോളേജ് മാറ്റാൻ തീരുമാനിച്ചു. 20 ഏപ്രിൽ 1985 ന് അന്നത്തെ മുഖ്യമന്ത്രിയായിരുന്ന ശ്രീ. കെ. കരുണാകരനാണ് പുതിയ കെട്ടിടത്തിന്റെ തറക്കല്ലിട്ടത്. 1991 ൽ കോളേജ് പുതിയ ക്യാമ്പസിലേക്ക് മാറ്റിസ്ഥാപിച്ചു. അതിനുശേഷം മൂന്ന് പുതിയ പോസ്റ്റ്-ഗ്രാജ്യുവേറ്റ്ബാച്ചുകൾ ഹിസ്റ്ററി, എകണോമിക്സ്, ഇംഗ്ലീഷ് എന്നീ വിഷയങ്ങളിൽ 1995, 1996, 1998എന്നീവർഷങ്ങളിൽ ആരംഭിച്ചു. 1997 കോളേജിന്റെ സിൽവർ ജ്യൂബിലി വർഷത്തിൽ കോളേജിനെ ശ്രീ. സി. അച്യുതമേനോൻ ഗവണ്മെന്റ് കോളേജ് എന്ന് പുനർനാമകരണം ചെയ്തു.
Academic courses
ഇവിടെ ഗ്രാജ്യുവേറ്റ് കോഴ്സുകളും പോസ്റ്റ് ഗ്രാജ്യുവേറ്റ് കോഴ്സുകളും പഠിപ്പിക്കുന്നുണ്ട്
അണ്ടർ-ഗ്രാജ്യുവേറ്റ് കോഴ്സുകൾ
പോസ്റ്റ്-ഗ്രാജ്യുവേറ്റ് കോഴ്സുകൾ
പുറത്തേക്കുള്ള കണ്ണികൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
ശാന്തി ഗാന്ധി
ഇന്ത്യയിൽ ജനിച്ച അമേരിക്കൻ കാർഡിയോവാസ്കുലർ, തൊറാസിക് സർജനാണ് ശാന്തി ഗാന്ധി (ജനനം: ഫെബ്രുവരി 10). കൻസാസ് ജനപ്രതിനിധിസഭയിലെ റിപ്പബ്ലിക്കൻ അംഗമാണ് അദ്ദേഹം. 2013 മുതൽ 52-ാമത്തെ ജില്ലയെ പ്രതിനിധീകരിക്കുന്നു. മത്സരിച്ച പാർട്ടി പ്രൈമറിയിൽ വിജയിച്ച അദ്ദേഹം 2012 ലെ പൊതുതെരഞ്ഞെടുപ്പിൽ വീണ്ടും വിജയിച്ചു.
ബോംബെ സർവകലാശാലയിൽ നിന്ന് മെഡിക്കൽ ബിരുദധാരിയായി 1967 ൽ യുഎസിൽ എത്തി. കാന്തീലാൽ ഗാന്ധിയുടെയും, സരസ്വതി ഗാന്ധിയുടെയും മകനാണ് ശാന്തി ഗാന്ധി. ഇന്ത്യയുടെ രാഷ്ട്രപിതാവായ മഹാത്മാഗാന്ധിയുടെ ചെറുമകന്റെ മകനാണ് ശാന്തി ഗാന്ധി. 2010 ൽ കൻസാസിലെ ടൊപ്പേക്കയിലെ സ്റ്റോൺമോണ്ട്-വെയ്ൽ ഹോസ്പിറ്റലിൽ നിന്ന് ഹൃദയ, തൊറാസിക് സർജനായി വിരമിച്ചു.
അദ്ദേഹത്തിന്റെ അഭ്യർഥന മാനിച്ച് 2012 ലെ തെരഞ്ഞെടുപ്പ് പ്രചാരണ വേളയിൽ മഹാത്മാഗാന്ധിയുടെ വംശപാരമ്പര്യത്തെക്കുറിച്ച് വാർത്താ മാധ്യമങ്ങൾ പരാമർശിച്ചില്ല. തന്റെ അഭ്യർത്ഥന മാധ്യമങ്ങൾ മാനിച്ചതിൽ തനിക്ക് അതിശയമുണ്ടെന്ന് ഗാന്ധി പിന്നീട് പറഞ്ഞു. ഹാർട്ട് സർജൻ, അച്ഛൻ, സുഹൃത്ത് എന്നീ നിലകളിൽ അറിയപ്പെടാൻ താൻ ആഗ്രഹിക്കുന്നുവെന്ന് ഗാന്ധി പറഞ്ഞു. പ്രശസ്ത ഇന്ത്യൻ നേതാവിന്റെ പിൻഗാമിയാണെന്ന അംഗീകാരത്തിൽ തിരഞ്ഞെടുപ്പിൽ വിജയിക്കാൻ അദ്ദേഹം ആഗ്രഹിച്ചില്ല.
ബോംബെ സർവകലാശാലയിൽ നിന്ന് ബിരുദം നേടിയയുടനെ ഗാന്ധി യുഎസിലെത്തി, യങ്‌സ്റ്റൗണിലെ ഒഹിയോ ആശുപത്രിയിൽ ഇന്റേണറായി സേവനമനുഷ്ഠിച്ചു. ഈ കാലഘട്ടത്തിൽ ഹൃദയ ശസ്ത്രക്രിയ അതിന്റെ ശൈശവാവസ്ഥയിലായിരുന്നു. ഇന്റേൺഷിപ്പ് എടുക്കാൻ പിതാവ് പ്രോത്സാഹിപ്പിച്ചിരുന്നു. യാത്രയ്ക്ക് പണമില്ലാത്തതിനാൽ ആശുപത്രി വിമാന യാത്രയ്ക്ക് പണം നൽകി. ആശുപത്രിയിലെ നഴ്‌സായിരുന്ന സൂസനെ വിവാഹം കഴിച്ചു. 1975 ൽ സ്വാഭാവിക യുഎസ് പൗരനായി മാറിയ അദ്ദേഹം 1978 ൽ ടൊപേക ആശുപത്രി ക്ഷണപ്രകാരം സെന്റ് ഫ്രാൻസിസ് ഹോസ്പിറ്റലിന്റെ ഹൃദയ ശസ്ത്രക്രിയാ പദ്ധതി ആരംഭിച്ചു.
2012
2012 ഓഗസ്റ്റ് 7 ന് മൂന്ന് സ്ഥാനങ്ങളുള്ള റിപ്പബ്ലിക്കൻ പ്രൈമറിയിൽ വില്യം സ്കോട്ട് ഹെസ്സിനെയും ഡിക്ക് ജോൺസിനെയും പരാജയപ്പെടുത്തി, 2012 നവംബർ 6 ന് നടന്ന പൊതുതെരഞ്ഞെടുപ്പിൽ ഡെമോക്രാറ്റിക് നോമിനി തിയോഡോർ "ടെഡ്" എൻസ്ലിയെ 6,472 മുതൽ 5,425 വരെ വോട്ട് വ്യത്യാസത്തിൽ പരാജയപ്പെടുത്തി.
ബാഹ്യ ലിങ്കുകൾ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1940-ൽ ജനിച്ചവർ വർഗ്ഗം:മഹാത്മാ ഗാന്ധി കുടുംബം
മുഹമ്മദ്‌ മുഹ്സിൻ പി.
പ്രമുഖ വിദ്യാർത്ഥിനേതാവും ജെ.എൻ.യു വിദ്യാർത്ഥി പ്രക്ഷോഭത്തിലെ ഉപനായകനും നേതാവും പട്ടാമ്പി നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് മുഹമ്മദ്‌ മുഹ്‌സിൻ. സി.പി.ഐ. പാർട്ടിയുടെ സ്ഥാനാർത്ഥിയായി നിന്ന അദ്ദേഹം കോൺഗ്രസ് (ഐ.) യു.ഡി.എഫ്. സ്ഥാനാർത്ഥി സി. പി. മുഹമ്മദിനെയാണ് തോൽപ്പിച്ചത്. ഭൂരിപക്ഷം: 7404. സഭയിലെ ഏറ്റവും പ്രായം കുറഞ്ഞ അംഗവുമാണ് മുഹമ്മദ്‌ മുഹ്സിൻ.
ജെ.എൻ.യു. പ്രക്ഷോഭത്തിൽ കനയ്യകുമാറിന്റെയും മറ്റും സഹപ്രക്ഷോഭകാരിയായിരുന്ന അദ്ദേഹം സി.പി.ഐ.യുടെ വിദ്യാർത്ഥി സംഘടനയായ എ.ഐ.എസ്.എഫ്.ന്റെ നേതാവാണ്. ഇപ്പോൾ എ.ഐ.എസ്.എഫ്.ന്റെ ജെ.എൻ.യു.വിലെ വൈസ് പ്രസിഡന്റും ആയി പ്രവർത്തിക്കുന്നു.
പട്ടാമ്പി
ഒരു കാലത്ത് പട്ടാമ്പിയിൽ സി. പി. ഐയുടെ പ്രമുഖ നേതാക്കന്മാരായ ഇ എം എസ്, ഇ. പി. ഗോപാലൻ തുടങ്ങിയവർ മത്സരിച്ചു ജയിച്ച മണ്ഡലമാണ്. 2001ലെയും 2006ലെയും ഇലക്ഷനിൽ സി.പി.ഐ. നേരിയ വോട്ടിനാണ് തോറ്റത്. പക്ഷെ, 2011ലെ തിരഞ്ഞെടുപ്പിൽ സി. പി. മുഹമ്മദ് 12000 വോട്ടിനു വിജയിച്ചിരുന്നു. ഈ തിരഞ്ഞെടുപ്പിൽ മുഹമ്മദ്‌ മുഹ്സിൻ 7404 വോട്ടിനാണ് സി. പി. മുഹമ്മദിനെ തോൽപ്പിച്ചത്.
അവലംബം
വർഗ്ഗം:1986-ൽ ജനിച്ചവർ വർഗ്ഗം:ഫെബ്രുവരി 17-ന് ജനിച്ചവർ വർഗ്ഗം:ജവഹർലാൽ നെഹ്രു സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
പ്രതിധ്വനി (ചലച്ചിത്രം)
1971 ൽ പുറത്തിറങ്ങിയ മലയാളചലച്ചിത്രമാണ് പ്രതിധ്വനി. ഈ ചിത്രം സംവിധാനം ചെയ്തത് വിപിൻദാസ് ആണ്. രാഘവൻ, രാധാമണി, റാണി ചന്ദ്ര, ശ്യാം കുമാർ എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. എം.എൽ ശ്രീകാന്ത് സംഗീതസംവിധാനം നിർവഹിച്ചു.
ഗ്രഹാം കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തെക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു കൗണ്ടിയാണ് ഗ്രഹാം കൗണ്ടി. 2010 ലെ യു.എസ്. സെൻസസ് പ്രകാരമുള്ള ഇവിടുത്തെ ആകെ ജനസംഖ്യ 37,220 ആയിരുന്നു. ഇത് അരിസോണയിലെ മൂന്നാമത്തെ ഏറ്റവും കുറവു ജനസംഖ്യയുള്ള കൗണ്ടിയാണ്. കൗണ്ടി സീറ്റ് സാഫ്ഫോർഡ് നഗരത്തിലാണ്. ഗ്രഹാം കൗണ്ടി സാഫ്ഫോർഡ്, AZ മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുന്നു.
ഈസ്റ്റേൺ അരിസോണ കോളേജ്, ലോകത്തിലെ ഏറ്റവും വലുതും ശക്തവുമായ ദൂരദർശിനികളിൽ ഒന്നു സ്ഥാപിച്ചിരിക്കുന്ന മൗണ്ട് ഗ്രഹാം ഇന്റർനാഷണൽ ഒബ്സർവേറ്ററി എന്നിവയുൾപ്പെടെ വിവിധ സ്ഥാപനങ്ങള്‌‍ ഈ കൌണ്ടിയിലാണ് സ്ഥിതിചെയ്യുന്നത്. അരിസോണ സാൽസ ട്രയൽ സ്ഥിതിചെയ്യുന്നതും വാർഷിക സാൽസ ഫെസ്റ്റ് നടക്കാറുള്ളതും ഈ കൗണ്ടിയിലാണ്. സാൻ കാർലോസ് അപ്പാച്ചെ ഇന്ത്യൻ റിസർവേഷന്റെ ഭാഗം ഗ്രാം കൗണ്ടിയിൽ ഉൾപ്പെടുന്നു.
അവലംബം
വർഗ്ഗം:അരിസോണയിലെ കൗണ്ടികൾ